Lea-Artibain itxiera edo galerak izan dituzten negozioek laguntza izango dute - Deia\nLea-Artibain itxiera edo galerak izan dituzten negozioek laguntza izango dute\nAmankomunazgoak negozio txiki eta autonomoen egoera ekonomikoan eragin nahi du\nimanol fradua / lekeitio 01.06.2020 | 00:13\nOndarroa da dirulaguntzak jasoko dituzte Lea-Artibaiko udalerrietako bat. I. F.\nOndarroa da dirulaguntzak jasoko dituzte Lea-Artibaiko udalerrietako bat.\nLea-Artibaiko sei udalerritako ostalari, merkatari edo autonomoek, eta baita mikroenpresa bat dutenek, diru-laguntzak jasotzeko aukera izango dute, gaurtik hasita eta ekainaren 9ra bitartean eskakizuna burutzen badute. Leartibai Garapen Agentziarekin batera, etasektoreari "bultzada emateko" helburuaz, orotara 310.500 euro banatuko dituzte.\nLekeitioren kasuan, adibidez, 100.000 euro banatuko dituztela aurreratu dute Udaleko bozeramaileek. Baina diru-laguntzak Berriatua, Etxebarria, Ispaster, Markina-Xemein eta Ondarroan, banatuko dira. baita ekimenera batu den Zior-tza-Bolibarren ere, "eskualdeko sektoreei bultzada eman eta haien negozioak zabalik mantentzen laguntzeko". Laguntza jasotzeko, hala ere, eskakizuna betetzen dutenek zera bete beharko dute: alarma egoeraren deklarazioagatik "itxita egotera derrigortuta egon direnak edota haien fakturazioa %75 baino gehiago murriztu duten negozioak", aipatu dutenez. "Laguntza hauen zenbatekoa gehienez 560 eurokoa izango da, lehenengo epealdiari dagokionez martxoaren 15 eta maiatzaren 10a bitartean onuradun direnek, gehienez ere, "300 euro jaso ahal izango dituzte". Ondoren, eta ekainaren 28ra arte itxita izan behar dutenek asteko 37,50 euro gehiago jasoko dituztela gaineratu dute.\n"Eskaerak aurkezteko epea ekainaren 1etik 9ra arte egongo da irekita, "horretarako Leartibai Garapen Agentziak Lekeition duen Sabino Arana 14an duen bulegora hurbilduz edo leartibai@leartibai.com helbide elektronikoaren bitartez dokumentazioa aurkeztuz". Markina-Xemeinen kasuan, Xemein etorbidea 12an kokatzen den Lea-Artibai Berrikuntza Guneko eraikinean egin ahal izango dira izapideak, eta Ondarroan, Kanttoipe kalean. Ziortza-Bolibarren, azkenik, udaletxera jo beharko dute interesa dutenek.\n"Leartibai Garapen Agentziaren bidez" emango diren diru-laguntza hauek "bateragarriak dira Eusko Jaurlaritzako beste sail edo erakunde autonomo batzuek eta beste administrazio edo erakundeek ematen dituztenekin". Bestetik, aholkularitza zerbitzua ere eskainitzen dutela azaldu zuten.\nSei herritan. Leartibai Garapen Agentzia osatzen duten sei udalerritan eskainiko dute diru-laguntza: Berriatua, Etxebarria, Ispaster, Lekeitio, Markina-Xemein eta Ondarroa, zehazki. Ziortza-Bolibar ere gehitu da erakundearen ekimenera.\nOnuradunak. Ostalari, merkatari edo autonomoek jaso ahal izango dute laguntza, baita mikroenpresek ere. Guztira, 310.000 euro banatuko dituztela iragarriko dute.\nEkonomian eragitea du jomuga nagusi lea-artibaik\nErakundetik adierazitakoaren arabera, "alarma egoeraren deklarazioagatik itxita egotera derrigortuta egon direnak edota haien fakturazioa %75 baino gehiago murriztu duten negozioak" izango dira dirulaguntza sorta honen onuradunak.


Irekia Eusko Jaurlaritza - Gobierno Vasco :: 2016-2017ko lan eskaintza publikoko 20 kategoriaren azterketa datei buruzko informazio oharra\n2016-2017ko lan eskaintza publikoko 20…\n96.000 pertsonak baino gehiagok eman dute izena LEP honetan; eskainitako plaza-kopuruari dagokionez egin den handienetarikoa da, 3.335 plaza, ia lanbide-kategoria eta espezialitate mediko guztietakoak.\nLEPen azterketetan, galdera alternatiboen galdesorta erantzun beharko da, oinarri berezietan argitaratutako gai-zerrendari jarraikiz, eta azterketak, zehazki, kategorien arabera banatzen dira, honela:\nElurretako eraikina (Vitoria-Gasteiz)\nANATOMIA PATOLOGIKOA ETA ZITOLOGIAKO TEKNIKARI ESPEZIALISTA\nGainerako kategoriak maiatzaren 19an, 20an, 26an, 27an, 29an eta 30ean eta ekainaren 2an, 23an, 24an eta 30ean eta uztailaren 1ean egingo dira, Vitoria-Gasteizen ere bai, espazioen erabilgarritasuna eta kategoria bakoitzean izena eman duen pertsona-kopuruaren arabera.\n2016-2017 LEPak SATSE, SME eta UGT sindikatuen babesa du. Pasa den otsailaren 16an epe ireki denetik, pasa den apirilaren 5era arte (epearen azken eguna), guztira, 96.235 pertsonak eman dute izena LEP honetan.Horietatik, gehienak emakumeak dira, zehazki, 72.296 (% 75), eta 23.939 gizonak. Hautagaien jatorria dela eta, % 19 inguru Euskaditik kanpokoak dira; guztira, 18.116 pertsona.\nKategorien arabera, eskabide-kopuru gehien izan duten 5 kategoriak honako hauek izan dira: zeladorea, 18.134 eskabide; erizaintza, 13.942; erizaintzako laguntzailea, 13.692; administrari-laguntzailea, 13.053; eta zerbitzuetako langilea, 8.392.\nEra berean, mila eskabide baino gehiago izan dituzte honako kategoria hauek: laborategiko teknikaria, 2.268; fisioterapeuta, 1898; erradiodiagnostikoko teknikaria, 1.542; eta gizarte-langilea, 1.399.\nBestalde, familia-medikuak 1.500 eskabide izan ditu, pediatriako medikuak, 179, obstetriziako eta ginekologiako medikuak, 159, kirurgia ortopedikoko eta traumatologiako medikuak, 136, eta oftalmologiako medikuak, 103.\n2016-2017ko LEP Osakidetzak sekula eginiko handiena da, eskainitako plaza-kopuruari dagokionez; 3.335 plaza eskaini ditu, eta ia lanbide-kategoria eta espezialitate mediko gehienak. Horren bidez, azken urteotan metatutako plaza hutsak beteko dira eta plantillaren % 95 egonkortuko da. Hala esan du Jon Darpón Osasun sailburuak.\nOsasun sailburuaren hitzen arabera, LEP berria funtsezkoa da plantilla gazteagoa izateko, eta Osakidetzan kalitateko enpleguaren hobekuntza ekarriko du. Era berean esan du lege-oinarriak jarri direla une oro hautaketa-prozesu irekia eta gardena bermatzeko, non oposiziogile guztiek lan-eskaintza publikoaren garapena fase guztietan ezagutu ahalko baitute.\nVitoria-Gasteiz, 2018ko apirilaren 10a


Pirritx, Porrotx eta Marimotots ikusteko sarrerak salgai - etakitto.eus\nPirritx, Porrotx eta Marimotots ikusteko sarrerak salgai\n2017, Urr 25\nInoiz baino goizago izango ditugu aurten Eibarren Pirritx, Porrotx eta Marimotots pailazoak. Azaroaren 11 eta 12ko asteburuan izango ditugu Unibertsitate Laboralean, BOROBILEAN izeneko lan berria aurkezten.\nLarunbatean (azaroak 11) arratsaldeko 16:30ean eta 19:00etan izango dira saioak eta domekan, berriz, (azaroak 12), 16:00etan lehenena eta 18:30ean bigarrena.\nEgunotan …eta kitto!ko bazkideentzat aurresalmentan dihardugu (ostiralera arte). Bazkideek …etakitto!-n bertan eros ditzakete (7,50€), asko jota 3 sarrera, ordutegi honetan: 10:00-14:00 eta 16:00-19:30.\nEta larunbatetik aurrera, urriak 28, ohiko lekuetan salduko dira sarrerak, 8 eurotan: El Tio Palancas (J. Gisasola), Denetik (Urkizu) eta Gozoki (Bidebarrieta eta Sostoatarren).\nIazko saioko irudia:\n« Azaroaren 25ean… Pentsatu, Eztabaidatu eta Ekin BELDUR BARIK JARRERAREKIN! Felix Etxeberria elgoibartarrak jasoko du Gure Balioak Saria 2017 »


Zapalkuntza ugari, askabide a(h)unitz: herri-mugimenduen jardunean sakontzen. :: ikasi :: Udako Euskal Unibertsitatea\nZapalkuntza ugari, askabide a(h)unitz: herri-mugimenduen jardunean sakontzen.\nTokia: Gernika - Astra, kulturarako fabrika\nNola heldu: http://www.tagzania.com/pt/astra-kulturarako-fabrika-soz/\nOrdutegia: Astean zehar. 10:00-13:30/15:00-18:00\nHerri mugimenduak eta herri ekimenak, beren aniztasunean eraikitzen dituzten praktika politikoen bitartez, modu osatuago batez birplanteatzen ari dira jendartean dauden botere eta zapalkuntza harremanak, baita eraldaketa emantzipatzaileak ulertzeko moduak ere.\nIzan ere, jendarte-eredu kapitalista eta patriarkal honetan bizi ditugun gutxiespen, subordinazio eta zapalkuntza moduak asko dira. Eta menpekotasun modu horiek erresistentzia eta borroka modu anitzak sortzen dituzte: emakumeena, langileena, gazteena, adinduena, emigranteena, gutxiengo linguistiko eta kulturalena, komunitate nazionalena, homosexualena, baserritarrena, ekologistena, aniztasun funtzional fisiko edo burukoa dutenena,...\nHorren ondorioz, eraldaketa sozialerako agentea ez da bakarra, subjektu plurala eta sarritan kontraesankorra baizik; zapalkuntza eta diskriminazio horiek pertsona bakoitzean konbinazio ezberdinetan pilatu eta artikulatzen baitira. Horrela, gutariko bakoitza arlo batean (edo batean baino gehiagotan) gutxietsia eta zapaldua izan daiteke, eta beste batzuetan aldiz pribilegiozko aldean egon, edota baita gutxiesten duten jarrera zapaltzaileak agertu ere.\nHorregatik, emantzipazio pertsonalerako eta kolektiborako prozesuak sortzekotan, modernotasun inperialista, patriarkala eta kapitalistak ezarri dituen era askotako asimetria eta zapalkuntzekin amaitzeko prozesu osagarrien bitartez sortuko ditugu.\nIzan ere, nahi baino gehiagotan nagusitasuna duten eredu patriarkalak, klasistak eta hegemonikoak barneratu ditugu; eta eguneroko harreman-esparru ezberdinetan politikoak diren botere-harremanetan ari garenez, gure ideiak, jarrerak, gorputzak eta praktika batzuk deseraiki eta berreraiki behar ditugu norabide emantzipatzailean. Horregatik, askabide pertsonalak eta kolektiboak sustatu nahi izatekotan, arlo pertsonala, antolakuntzarena eta historiko-estrukturala elkarloturik pentsatu nahi ditugu; eta askapen prozesuak etengabekoak eta amaierarik gabekoak, inor ez baita behin betiko askatzen edo subjektu emantzipatzaile bezala behin betiko “graduatzen”.\nIkastaro honetan gai hauek landuko ditugu norberaren bizipenetatik abiatuta eta barrura begira –norberaren aktibismo politikoari begira eta kolektiboen barne funtzionamenduari begira– zein kanpora begira ere –herri aktibazioa eta eragin politikoa sendotzeari begira: bai desobedientzia eta borroka moldeen alorrean zein komunikazio teknologien alorrean.\nIkastaro hau Joxemi Zumalabe elkartearekin elkarlanean antolatu da.\nTxerra Bolinaga Etxebarria\nMarkel Ormazabal Gaztañaga\nUnai Txurruka Maiztegi\nJoxemi Zumalabe Fundazioko kidea.\n1) Bizipen pertsonala zein kolektiboaren bitartez, bizi ditugun gutxiespen, subordinazio eta zapalkuntza modu ezberdinen inguruko gogoeta egitea.\n2) Militantzia eta aktibismo politikoaren alorrean, kideen arteko botere-ezberdintasunak sortzen dituzten faktoreak identifikatzea eta barne funtzionamenduan duten eragina aztertzea.\n3) Herri aktibazioa eta eragin politikoa sendotzeari begira, desobedientzia eta borroka moldeen inguruko gogoetarako espazioa zabaltzea.\n4) Sare sozial digitalen erabilera lantzea: zer eskaintzen digute sareok parte-hartzea handitzeko? Eta gure egiturak demokratizatzeko? Nola eragiten dute sareok gure militantziaren inguruko pertzepzioan?\nModernotasun inperialista, patriarkala eta kapitalistak ezarri dituen era askotako menpekotasun eta zapalkuntzak; haien arteko hierarkiak.\nBarneratutako eredu hegemonikoek aktibismoan eta kolektiboen barne funtzionamenduetan duten isla.\nDesobedientzia eta ekintza zuzenaren indar-guneak, ahulguneak eta erronkak.\nSare sozial digitalek herri mugimendu eta era ezberdinetako ekimenen antolakuntzan izan ditzaketen aldaketarako aukerak. Ekarpen teoriko zein politiko ezberdinak.\nMetodologia parte hartzailea: talde dinamikak. Gogoeta kolektiboa eta bizipen integrala landuko duen metodologia.\nGaian interesa duen orori. Baita herri ekimen eta mugimenduetan lan egiten duen orori ere.\nHerri mugimenduen jardunean sakontzen: talde gogoeta.\nZapalkuntza ugari, askabide a(u)nitz.\nMilitantzia ereduen lan ildoaren ondorioak.\nSare Sozialen erabileran sakonduz.\nDesobedientzia zibila eta borroka moldeak.\nHerri Harresiaren inguruko gogoeta.\nIkastaroa Gernikan da eta bertan lo egiteko aukera egongo da. Interesa daukanak, idatzi edo deitu: 946015259 orokorra@joxemizumalabe.org\neibar, udako ikastaroak, herri-mugimenduak, herri-antolaketa, herri ekimenak, askabideak, aktibismoa, desobedientzia zibila, herri-aktibazioa


Lezo Urreiztietaren bizitza ezagutzeko aukera, ostiralean : Oarsoaldeko Hitza\nLezo Urreiztietaren bizitza ezagutzeko aukera, ostiralean\n'Jainkoak ez dit barkatzen' dokumentala eskainiko dute ostiralean, eta Josu Martinez zuzendariarekin hitz egiteko aukera egongo da\nDatorren ostiralean Lezo Urreiztieta (Santurtzi, 1907-Baiona, 1981) itsasgizonaren bizitza aukera egongo da Oiartzunen. Izan ere, Josu Martinez zuzendari bilbotarraren Jainkoak ez dit barkatzen dokumentala eskainiko dute udaletxeko areto nagusian, debalde. Iazko Zinemaldiko Zinemira sailean estreinatu zuten.\nEmanaldia bukatutakoan —ordubete irauten du—, zuzendariarekin hitz egiteko aukera egongo dela jakinarazi dute. 18:30ean hasiko da saioa.\nHura hil eta berrogei urtera, Martin Ugalde idazlearen magnetofonoak haren istorio sinestezina ezagutaraziko digu, protagonistaren beraren ahotsaren bitartez. Elkarrekin 1975. eta 1978. urteen artean izandako elkarrizketa batzuk harturik abiaburu, film honek argitara aterako du XX. mendeko euskal historian funtsezkoa izan zen norbaiten lekukotza.


ikasbil.eus: Dokuteka: Sukuren istorio hunkigarria\nSukuren istorio hunkigarria\n2001. urtean Beñat Arrue gazte aizarnarrak bizia galdu zuen Nepalgo Pumori mendian, elur-jausi batek harrapatuta. Berari ateratako azken argazkian ageri zen Suku izeneko neska txikia.\nHaurraren gaineko jakin-minak bultzatuta, argazkia hartu eta Nepalera joan ziren Beñaten gurasoak. Eta hantxe aurkitu zuten Suku Maya. Harrezkero, hainbat aldiz egin zioten bisita Sukuri. Gaur egun, pozik bizi da neska gaztea Aizarnan, Beñaten gurasoekin. Irratsaio osoa hemen duzu entzungai.\nArgazkian: Suku Maya eta Arantxa Gurrutxaga, Beñat Arrueren ama. (Noticias de Gipuzkoa).\nAlex Txikon mendigoizale lemoarrak Sukuren istorioa ezagutu zuenean, Pumori mendiaren alaba izeneko dokumentala egitea erabaki zuen, bertan hildako mendizaleen omenez.\nEuskadi Irratiko Faktoria saioko entzungai honetan dituzu dokumentalari eta Sukuren istorioari buruzko xehetasunak.\nESATARIA.- Musika honek urrunera eramaten gaituen arren, Aizarnak egingo ditugu hurrengo minutuak Suk gaztea ezagutzeko. Duela urtebete pasatxo ezagutu genuen bere istorioa, argazki batek lotu zuen Suku Aizarnara. 2001ean Sakana-Pumori espedizioak izandako ezbeharraren bezperatan. Orduan Beñat Arrue eta Iñaki Aiertza gipuzkoarrak eta Aritz Artieda, Javi Arkauz eta Cesar Nieto nafarrak elur-jausi batek harrapatuta hil ziren inguru haietan. Baina, esan bezala, Beñatek argazki bat atera zuen Sukurekin, ezbeharra baino lehen.\nArgazkia eskuetan, Nepalera joanda, han aurkitu zuten Beñaten gurasoek Suku eta han hasi zuten harremana. Bosgarren joanaldian oso gaixo aurkitu zuten, 3.500 metroko altueran dagoen bere etxean, txabolatxo batean eta Aizarnan bizi da azken hilabeteotan sendatzeko Nepaletik etorrita. Eta Aizarnara hurbildu da Ane Albisu lankidea Suku ezagutu eta zer moduz dagoen jakiteko. Ane, egun on!\nANE ALBISU.- Egun on. Ba, bai. Aizarnara etorri gara Beñat Arrue mendizalearen etxean bizi baita orain argazkian Beñatekin ageri den neska txiki hura. Eta hau guztia bideratu duena, ba bai, Beñaten ama da, besteak beste, eta sendiko guztiak. Arantxa Gurrutxaga. Egun on, Arantxa.\nARANTXA GURRUTXAGA.- Kaixo. Egun on!\nANE ALBISU.- Bueno, eta Namaste esan dezakegu baita ere. Namaste, Suku.\nSUKU MAYA.- Namaste. Egun on. Kaixo.\nANE ALBISU.- Nepalen ditu Sukuk bere aita eta ama biologikoak, baina azken hilabete hauetan Aizarnan Arantxa zu eta zure senarra aita-amatzat hartuta, ezta?\nARANTXA GURRUTXAGA.- Bai, berak horrela esaten du.\nANE ALBISU.- Zer moduz dago Suku?\nARANTXA GURRUTXAGA.- Orain oso ondo dago, eta oso pozik dago. Etorri zen... orain dela sei hilabete egingo ditu. Eta hortik bi hilabete eta erdi ospitalean. Bada, etorri zen ekainaren 29an eta uztaila hasieran minez hasi zen, urgentzietara (larrialdietara) joan behar izan genuen oso-oso gaizki jarri zelako. Gaueko ordu biak aldean edo medikuak esan zion neurologo batek oso-oso presaka, operatu egin beharra zeukala. Porque (ze, zeren eta) ikusten zitzaiolako giltzurrunetan infekzio handi-handia.\nANE ALBISU.- Ze, han bera Katmanduko ospitale batean tratatu zuten aurrez ezta?\nARANTXA GURRUTXAGA.- Bai, bai. Guk joan den urtean ikusi genuenean gaizki-gaizki bere txabolan, ikusi genuenean, eta ospitalera helikopteroan eman genuenean….\nANE ALBISU.- Bai, zer, hori gogoratu dezagun. Ze, beharbada, duela urtebete pasatxo ezagutu genuen Sukuren istorio hau. Gogoratu dezagun zure semea Nepalen, Pumori mendian, hil zela duela 16 urte: Beñat, eta elur-jausi batek harrapatuta. Eta argazkia, Beñati ateratako azken argazkia, hementxe daukagu zuen etxean, begien aurrean. Bada, argazki horretan neska koskor, neska txiki bati helduta dago Beñat, eta neska txiki hori da Suku, hor lau urte ditu eta zuek gero argazki horrekin joan zineten Nepalera, bera topatu zenuten argazkiari esker. Gero, askotan joan zarete, eta halako batean, bosgarren joanaldian edo nola aurkitu zenuten?\nARANTXA GURRUTXAGA.- Hori izan zen 2016an, joan den urtean, eta Suku aurkitu genuen ohean etzan, katre moduko bat, txabolaren bazter batean, harrizko pareta baten kontra burua eta justu-justu arnasa hartzen zuela. Eta denon artean pixka bat erabaki genuen ekartzeko modua nola egin eta hasi ginen tramiteak egiten, papeleoa egiten.\nANE ALBISU.- Bera hemen egongo da, ez dakit, bueno bereziki, bueno jada ohituko zen hemengo bizimodura. Baina, esan duzu 3.500 metrora dagoen txabola errukarria zen, zerorrek esan duzu. Han bizitzetik hemengo oparotasun, hemengo erosotasun, hemengo bizimodu honek txundituta utziko zuen?\nARANTXA GURRUTXAGA.- Bai, klaro (jakina). Ez zuen ezagutzen, ez frigorifiko, ez labadora. Argia pizteko ere, askotan, argi askorekin harritu bezala egiten zen, eta etorri zenean bere kuartoko (gelako) inoiz ez zuen argia pizten. Ohituta zegoen ilunpean ibiltzen.\nAlex Txikon: "Menditik bizitzen saiatzen gara, baina gure espedizioak beti zenbaki gorrietan amaitzen dira".\nGaurko egunez igo ziren lehen aldiz Everestera


Espainiako Gobernuak egoera berriari ahalik eta azkarren erantzun beharko dio « Gernikako Akordioa\n5:00 pm on December 30, 2011\nBiktima guztiekiko aitortza adieraziz urteko jarduera amaitu genuen, baina aurreko hilabeteetan Akordioa gizarteratzeaz gain, eragile sozial pila batek harekin bat egitea lortu genuen. Konponbide osoaren alde egin dugu, galtzailerik gabeko prozesua bultzatuz. Gaixorik diren presoen askatasuna, legalizazioa eta jardun politikoagatik auzipeturikoen absoluzioa aldarrikatu ditugu. Elkarrizketa politikoa sustatu dugu, guk nahi izanik ere, denekin mintzatzea ezinezkoa izan den arren. Madrilek ezarritako harresiak gaindituz, Euskal Preso Politikoen Kolektiboarekiko harremanei ekin genien. Hartu-eman haien ondorioz, Kolektiboak Akordioarekin bat egitea prozesu honetan mugarri bilakatu egin zen.\nBadira 2011 itxaropenaren urtea egin duten bi gertakizun nagusi: Aieteko Nazioarteko konferentzia, eta batez ere, ETA erakundeak hartutako erabaki historikoa, bere jarduera armatuari behin betiko amaiera emanez. Aieteko Adierazpenak gatazka osoki konpontzeko alde guztiek beren egin behar duten ibilbide zehatza biltzen du. ETAk Aieteko Adierazpenari emandako erantzunak bide horri abiapuntua eman dio. Gainontzeko eragileek, Espainia eta Frantziako gobernuak batetik, eta Euskal Herriko eragile politiko guztiak bestetik, hurrengo pausoak emateko eszenatokian daude, nahitaez. Guztion begien aurrean gehiegi luzatu den gatazka historikoa amaitzeko abagunea baitago. Aukera paregabea eta tamainako ardura. Historia lekuko, Euskal Herriko gizartea epaile.\nAurten behin eta berriz “egoera politiko berria” esamoldea entzun arren, maiz egoera berria zaharrarekiko antzekoegia begitandu zaigu. Estatuak blokeo egoerari eustera jo du. Beraien begien aurrean sortzen ari zen agertoki berria gustukoa ez balute bezala, egoera berria oztopatu nahi izan dute. Askotan iruditu zaigu konfrontazio armatuaren luzapena besterik ez zutela nahi. Frantziar estatuak zeharka baino ez dio Euskal Herriari begiratu, ardura guztiak espainiar estatuarengan utziz. Arazoa berea ez bailitzan, errepresioa era selektiboan gauzatu du. Espainiar estatuak, aldiz, prozesuaren aurka hasieratik gogor jo du, agertoki berri baten aukerak uxatu asmoz. Urte osoan ETAren su-eten iraunkor eta orokor egoeran izanda, Euskal Herrian atxiloketa politiko gehiegi salatu behar izan dugu, 73 guztira. Gazte independentisten aurkako jazarpena ez ezik, jende askoren aurkako eskubide zibil eta politikoen murrizketak ere salatu behar izan ditugu, baita atxilotze eta torturatze mehatxua ere. Eragile askok legez kanpo jarraitzen du eta tortura arriskuak indarrean dirau. Aurten 12 tortura eta 4 tratu txar psikologiko salaketa izan dira, Mattin Sarasola eta Igor Portu torturatu zituzten guardia zibilen absoluzioarekin batera.\nHala ere, beste hainbat eskubidek ere urraturik jarraitu izan du. Euskal hiztunok pairatzen dugun hizkuntza zapalkuntza egoera areagotu egin da Euskal Herri osoan. Euskal herritarroi ez zaigu oraindik erabakitze eskubidea aitortzen, baina izateko eta aritzeko eskubideak Euskal Herrian zatika aitortuta ere, ez zaizkigu ia inoiz errespetatzen.\nAgian egoera politiko berri honetan Estatuaren jarrera ongien ezaugarritzen duena espetxe politika ankerra da. Kalean eskubidez eta legez egon beharko luketen ehunka preso politikok giltzapean segitzen dute, zigorra erruz beteta dutenak edo larriki gaixorik daudenak kasu, baita baldintzapeko askatasuna eskuratzeko epea aski gainditua dutenak ere. Gainontzeko euskal preso politiko guztiak lehenbailehen Euskal herriko espetxeetara ekarri beharko lituzkete, Estatua beraien eskubideekin ez ezik, beraien senideen bizitzekin jolasean ari baita. Espainiako gobernuak eta Alderdi Popularrak ezin dute beraien hitzen gatibu izaten jarraitu. Euskal Herriko gizarteari aditu eta kasu egin behar diote. Agertoki berrian sendo aurrera egin dezagun, Estatuak urratsak egiten hasi behar du. Espetxe politika aldatuz, euskal preso politikoen oinarrizko eskubideak errespetatzeak lehenengo urratsa izan behar du.\nUrtarrilaren 7an gu ere Bilbon izango gara, Estatuari urratsak emateko eskatuz, gatazka konpontzeko pauso berriak emanez. Urtarrilaren 7an denok Gernikatik Bilbora, amnistiaren bidean, gatazka amaitzeko presoak etxean nahi ditugulako.\n← Declaración del Acuerdo de Gernika\nEl Gobierno de España debe dar pasos como le demanda la mayoría social vasca →


Inpaktu linguistikoa - - Alea.eus\nManex Agirre 2017-05-23 09:29\nJoan den ostegun goizean Ertzaintza eta Iberdrolako langileak Gasteizko Errekaleor auzora sartu ziren, argindarra moztera. Eta inork pentsa dezake lehentasun gutxi duen ondorioa dela, edo badaudela eragin okerragoak, eta ez dela hau horrelako gauzetan pentsatzeko unea, baina esan beharra dago: Gasteizko Udalak, horrelako erabakiak hartzen dituenean, arriskuan jartzen du euskarak arnasa lasai hartzen duen Gasteizko territorio libre bakarretako bat.\nErrekaleorreko auzokideei behin eta berriz entzun diegu, auzoan bizitzeko hartu duten filosofiarekin lotuta, beraien hizkuntza-hautua esplizitatzen. Ezaugarri berezidun auzoa da, baina berdin dio: ez duzu beste auzo-elkarte, egitura edo komunitaterik aurkituko, Gasteizen, hain erabaki irmoa hartu duenik. Errekaleor da, Gasteizen, une honetan, euskara gehien entzuten den auzoa. Arnasgunea deitu nahi dionak, hala deitzeko eskubide osoa du. Beste hainbat esparrutan praktikan jarritako gizarte eraldaketarako proiektua hizkuntzaren esparruan ere irmo aplikatu dute bertako auzokideek.\nEta hemen, gauzak egiten direnean, ondorio guztiak hartu behar dira kontuan. Segurtasun arrazoiak medio argindarra moztearen atzean beste asmo batzuk ere badaude, ez dago dudarik. Eta, inpaktu bat egiten duzunean, inpaktu horren ebaluazioa prisma askotatik egin beharra dago. Tartean sar daiteke eragin linguistikoa. Demagun, okerrenean jarrita, Gasteizko Udalak Errekaleor hustea erabakitzen duela, etorkizunean, auskalo zein asmo urbanistikoren aitzakiapean. Erabaki hori hartzen badu, beste gauza batzuen artean, euskaraz bizi den komunitate bat desagerrarazteko beldurrik ez duela.


13:28, 19 abuztua 2009ko berrikusketa\n[[Gluten]]arekiko intolerantziaren ondorioz [[heste]]etako mukosan lesioak sortzen dituen asaldura kronikoa da '''gaixotasun zeliakoa'''. Besteak beste, [[Irlanda]]n 300 biztanletik 1ek du eta [[Estatu Batuak|Estatu Batuetan]] 5000tik 1ek.\n[[Gari]]an, [[zekale]]an, [[garagar]]rean eta neurri txikiagoan [[olo]]an aurkitzen dendagoen [[gliadina]]ren α frakzioari zor zaio eragin [[toxiko]]a. Gaixo hauek [[arrosa]], [[artoa]] eta [[soia]] ondo onartzen dituzte.\nGaixotasun immunologiko honetan gliadinak [[antigeno]] gisa jokatzen du [[immunoklonplexu]]ak eratuz. Immunokonplexu hauek [[NK zelula]]k erakartzen dituzte eta hauek mukosa lesionatzen dute.


Ongi etorri Bost zentzumenak webgunera!\nIkasmaterial honen bidez, giza zentzumenak ezagutu eta horien gainean ditugun zalantzak argitu ahal izango ditugu. Eginkizun horretarako zentzumen-organoen bidez jasotzen diren sentsazioak identifikatuko dira, zentzumen-organoak zeintzuk diren ikasi, atalak identifikatu eta bere zereginak argituko ditugu.\nXede nagusia zentzumenak ezagutzea da, era atsegin eta entretenigarrian, kalitatezko edukien eta ariketen bitartez, eta material erakargarria landuz.\nKlikatu hondoko esteka hauetan, gehiago jakiteko eta Bost zentzumenak gunean murgiltzeko...\nZentzumenak gizakiaren organismoak inguruarekin harremanetan jarri eta bera ezagutu eta ulertzeko duen gaitasuna da. Dastamena, entzumena, ikusmena, ukimena eta usaimena dira bost zentzumenak. Ahalmen edo gaitasun horiek gorputzeko organo zehatz batzuei lotuta daude eta bakoitza informazio-mota bat jasotzeaz arduratzen da. Horrela, organo desberdinak zentzumen bakoitzaren garapena ahalbidetzen dute: begiek ingurua ikusteko ahalmena ematen digute, belarriekin soinuak entzuten ditugu, larruazalak objektuak sentitzen ditu, mihiarekin zaporeak hautematen dira eta sudurrak inguruan dagoena usaintzen du.\nIzaki bizidunek inguruan duten mundua ezagutzeko behar dituzten egiturak garatu dituzte. Kanpoko inguruneari buruzko informazioa sentimen-errezeptoreen bidez iristen da, horiek inguruneko energia-mota edo estimulu (argia, hotsa, objektuak…) desberdinak nerbio-bulkada bihurtzeko gai baitira. Nerbio-bulkada horiek nerbio-sistema zentralera bideratzen dira eta bertatik garunera, jasotako informazioa prozesatu dadin. Zentzumen-organo guztiek garunarekin batera lan egiten dutela esan daiteke, garunera pasako diren zirrarak jasotzen baitituzte eta garunak ondoren zentzumenetan bihurtzen dituelako.


Agenda detalle -Sagarrak - Talde Ekologista - 2013-2019 RANA PLAZA GOGOAN! Urteurrena\n2013-2019 RANA PLAZA GOGOAN! Urteurrena\nANTOLATZAILEA Campaña Ropa Limpia.\nDATA ETA ORDUA 24/04/2019 - 18:30 h.\nBangladesheko Rana Plaza eraikina eraitsi eta 1000 langile baino gehiago hil zirenetik sei urte igaro direla gogoratuko du Euskal Herriak Kapitalari Planto! Plataformak datorren apirilaren 24an. Rana Plaza Inditex eta Zara enpresentzako arropa lantegia izan zen. Bertan, lan baldintzak eta soldatak miseriazkoak ziren. Ekologistak Martxanek ekitaldian parte hartuko du, plataformako kide baita.\nEkologistak Martxanen bidezko merkataritzaren alde gaude, eta, horregatik, giza eskubideak errespetatzen ez dituzten lan harremanak eta itun ekonomikoa salatzen ditugu.\nLan-eskubideak bermatzeko eta arropa-marka handiek konpromisoak betetzeko.\nApirilaren 24an, 3 urte beteko dira Bangladeshen Rana Plazako tragedia gertatu zenetik, hau da, ehungintza-industriako hondamenik larriena, 1.138 pertsona hil baitziren, eta 2.000 baino gehiago zauritu, fabrika bat behera etortzearen ondorioz.\nEmakumeen Mundu Martxak eta nazioarteko Arropa Garbia Kanpainak dei egiten dugu ehungintzako langileen egoera globala salatzera: 14 orduko lanaldiak, miseriazko soldatak, fabriketan gutxieneko segurtasun-baldintzak ez egotea eta abar, arropa-enpresa multinazionalek etekina ateratzen duten bitartean, munduko milioika emakumeren lanaren bidez.\nRana Plazako tragedia gogoratzeko, eta borroka feminista gero eta beharrezkoagoa delako, proposatzen dizuegu parte har dezazuela apirilaren 24an (asteazkena) antolatuta dauden salaketa-ekintzetan.\nBilbo: 18:30, Kale Nagusia 23 (Zara-ren aurrean)\nVitoria-Gasteiz: 19:30, Corte Inglés aurrean.\nZabaldu ezazu sare sozialetan\n#RanaPlazaNeverAgain #RanaPlazaGogoan #FreedomSafetyLivingWage #ProtectProgress


«Etorkizunerako herrialde proiektu bat izatea gailendu da»\nAna Ponton (Sarria, Galizia, 1977) du buruzagi oraintxe BNG Bloke Nazionalista Galiziarrak, Galiziako Parlamentuan hemeretzi eserleku lortu berritan -lehen, sei zituen-. Oposizioko buruzagi bihurtzen dute emaitzek. «Oraintxe bertan, niri dagokit horri aurpegia ematea, baina beste edozein kideri ere egokitu zekiokeen; zorionez, itzelezko harrobi bat dugu nazionalismoan, eta horrek ematen digu indarra eta sendotasuna», dio Pontonek, ezagun duen apaltasunez. Galiziako Nos Diario-k egin dio elkarrizketa, eta BERRIAk harekin eta Kataluniako Vilaweb egunkariarekin duen elkarlanari esker argitaratu du.\nBNGren emaitzak izan ziren hauteskunde gaueko ezusteko nagusia. Horietan, zer da nabarmentzekoa?\nKanpaina honetan ikusi denez, Galiziak bere dinamika du; Galiziak herri gisa agertu nahi izan du, gogoberotasun handiz agertu ere, BNGren proiektuaren inguruan bilduta. Kontua ez da PP joanaraztea soilik, baizik eta proiektu alternatibo bat edukitzea, eta, gaur, proiektu hori sendoagoa da. Konbentzituta nago azkenean lortuko dugula BNGk gidaturiko gobernu bat izatea Galizian 2024rako.\nZer dela-eta botoen gorakada hori?\nHamar urtean gogor lan egin izanari zor zaio. Lau urte hauetan, BNG berritzeko konpromisoa hartu dugu, eta bere fruituak ematen ari da. Nire ustez, zera gailendu da: koherentzia eta printzipio batzuk izatea, eta, batez ere, herrialde proiektu bat etorkizunerako, hori ere ezinbestekoa baita.\nEgia da oraindik badugula bete gabeko helburu bat: gobernu alternatibo bat abiarazi ahal izatea; baina, egun hauetan, gauza batek harritu nau gehienbat, jendea gogoberotasun handiz hurbildu zaigula, eta esan «2024an hantxe izango gara».\nBerrikuntza aipatu duzu. Emakume lemazain askoko BNG bat, gizartean nabari den ziklo aldaketa handi horren barruan.?\nUste dut feminismo olde berri bat izaten ari garela mende honetan, emakume askoren irrikak akuilatua, jada ez baitute onartzen oraindik ere diskriminatu egiten gaituen gizarte batean bizi izatea, indarkeria sexistaren pean, eta uste baitute jauzi handi bat egin behar dugula berdintasunerantz. Eta Galizian, politikan, nazionalismoak bideratzen du mugitzeko nahi hori.\nHauteskundeotan, emakume askok BNGri eman zioten botoa, amets bat betetzeko asmoz: Galizian, lehenbizikoz, emakume bat eduki ahal izatea presidente.\nHauteskunde emaitzei buruzko zenbait analisi entzunda, badirudi Galizia ez dela existitzen politikoki. Herrialdearen beraren dinamika endogeno baten ondorio al dira emaitza horiek?\nIkusi dugu Galiziako hauteskundeetan oso bestelakoa dela dinamika. Hain zuzen ere, nire ustez, herrialdea giltzarri hartuta eman zen botoa eta eztabaidatu zen, erabat; Galiziako bertako errealitatean oinarriturik, zeharo. Gero eta galiziar gehiagok uste dute beren proiektu bat behar dutela, geuregan zentratua, eta geure herrialde honen interesak babesteko helburua duena.\nBestalde, badago erreakzio moduko bat ere hamarkada honetan gauzatu den zentralismo horren aldean. Olde nazionalista berri bat izaten ari gara, ikaragarri haziko dena. Aurrerantzean ere lanean segitu behar dugu, argi eta garbi uztearren nazionalismoak baino ez duela alternatiba sozial bat babesten eta arreta jendearen arazoetan jartzen.\nGaliziaren dinamika horren erakusgarri al dira PP Galizia, Galizia, Galizia kanpainatik erretiratzea eta ez Voxek, ez Ciudadanosek eta ez Podemosek ez lortzea ordezkaritzarik parlamentuan?\nArgi dago: Galizia nazio bat da, eta horrek bere pisua dauka dinamika politikoan. PPk, Galizian, berezitasun batzuk ezartzen ditu, Espainiako Estatutik bereiztearren; taktika kontu bat da. Baina, ondorio praktikoei begiratuz gero, [Alberto Nuñez] Feijook [Pablo] Casadok ordezkatzen duen horixe bera ordezkatzen du. Han, badugu erronka bat: desegitea galiziar batzuen iruditeria, zeinak sinetsarazi baitie PPk Galiziaren interesak babesten dituela.\nNiretzat, berrikuntzarik handiena zera da, lehenbizikoz eten egin zela joera bat zirudiena: bai baitzirudien PSOE estatuan sendo bazebilen horrek ahuldu egingo zuela nazionalismoaren egitekoa. Eta erakutsi genuen baietz, posible dela proiektu bat izatea norberarena, eta joera hori etetea. Horrek lan ildo handi bat urratzen du etorkizunera begira.\nBNGren emaitza horiek 1997koekin konparatu dira; orduan, hamazortzi eserleku irabazi zituen, baina artean ez zegoen ia lehiarik ezkerrean, orduko felipismo haren PSOE aintzat harturik. Horrez gainera, esan berri duzunez, PSOEk gobernatzen du estatua, eta PSOEk zuzentzen ditu lau probintzia kontseiluetatik hiru eta zazpi hirietatik bost.?\nBalio handiagoa du, hain zuzen ere, BNGk bere proiektu bat izatea, beste batzuei gaizki joatearen mende ez dagoena. Guk badugu babes soziala, mezuekin asmatuz gero eta ondo jardunez gero. Hamarkada hauetako errekorrak gainditzea izan behar dugu xede, sinetsirik BNG gehiengoarentzako proiektu bat dela. Gauden testuinguru honetan, jende asko dago prest benetan gogobetetzen duen proiektu bat babesteko, herrialde honetan zentratutako proiektu bat, egoitza Madrilen ez duena.\nEta bada emaitza hori sendotzen duen beste zerbait ere: Galizian espazio handia dago nazionalismoarentzat. Horrek guztiak gogoeta eginarazi beharko liguke, alegia, erantzukizun handia dugula oraintxe bertan; batik bat, gure oinarri soziala hedatzeari begira, aukera handiak ikusten baititut.\nMobilizazioak egin zituzten tokietan -esaterako, Verin eta A Marina eskualdeetan, bai eta O Groven ere-, PPren beherakada esanguratsua sumatzen da.\nAdibide argiak dira, eta erakusten dute mobilizazioak gai direla desegite politika geldiarazteko. Lau urte izango ditugu, eta mobilizazioa giltzarria izango da krisi ekonomikoarentzat. Mugimendu sozial handi bat antolatu beharko dugu, 2024ko aldaketa politikorako oinarrizkoa izango dena.\nZein izango dira BNGren lehentasun nagusiak, osasunaren eta gizarte laguntzaren alorrean?\nOsasun sistema publikoa sendotu behar dugu. COVID-19ak erakutsi berri digu osasun publikorik gabe itzelezkoa izan daitekeela hondamendia.\nLehenik eta behin, lehen arreta sendotu behar dugu; pribatizaziotik babestu behar dugu, eta dagokien balioa eman behar diegu zeinen garrantzitsuak diren erakutsi diguten profesional horiei.


Munduko herrialde kutsatzaileenak: ezaugarriak eta ondorioak | Berriztagarri Berdeak\nGerman Portillo | 17/05/2022 12:00 | Ingurumena\nKutsadura globala arazo nahiko larria da, oinarrizko modu batean landu beharrekoa. Bi herrialdeek sortutako kutsaduraz hitz egiten dugunean, batez ere airearen kutsaduraz hitz egiten dugu. Kutsadura mota desberdinak egon arren, airearen kutsadurak ondorio larriak eragiten ditu mundu osoan, hala nola, berotze globala eta klima aldaketa. The munduko herrialde kutsatzaile gehienak Haiek dira atmosferara gas kutsagarrienak isurtzen dituztenak.\nArtikulu honetan kontatuko dizuegu zeintzuk diren gehien kutsatzen duten herrialdeak eta airearen kutsadurak ingurumenean zer ondorio dituen.\n1 Airearen kutsadura\n2 Ondorio nagusiak\n3 Munduko herrialderik kutsatuena\n4 Munduko herrialde kutsatuenak\nIngurumenaren interesen esklusiboa ez den gaia da. Urteotan guztion eguneroko bizitzaren parte bihurtu da. Airearen kutsadura kezka zabala da, eta bere konponbidea ez dago gobernuen edo multinazionalen esku, baina denek lagundu dezakete hondar ale bat ondorio horiek geldiarazteko. Airearen kutsaduraren frogarik nabarmenena hiriguneen inguruan biltzen diren eta osasunerako kaltegarriak diren kutsadura-hodei famatuak dira.\nBadira beste aire-kutsadura mota batzuk, erraz antzematen edo ikusten ez direnak, baina izaki bizidunen eta ekosistemen osasunean ondorio hilgarriak ere eragiten dituztenak. Kutsatzaile hauek beroketa eta ondorio katastrofikoak eragiten ari dira planetan. Airearen kutsaduraren arrazoiak aurkitzean, planeta honetako bizitzako milaka urtetan zehar, isuri toxikoak sortu dira.\nIsuri toxikoak bizi-zikloaren parte dira, baina barruti naturalaren barruan. Beste era batera esanda, kutsadurak berez ez du eragin nabarmenik ekosistemen osaeran edo egituran, berez gertatzen delako. Zikloaren parte da eta ez da handitzen giza jardueraren ondorioz. Isuri horien artean sumendien erupzioetan isuritako gasak aurkitzen ditugu, baina haien ondorioak ez ziren iraunkorrak izan. Hala ere, Giza Iraultza Industrialaren etorrerarekin eta biztanleriaren hazkundea areagotzearekin batera, airearen kutsaduraren panorama global baten aurrean gaude.\nAirearen kutsadura oro gizakiaren jarduerak sortutako elementu toxikoen presentziari dagokio.\nDenok dakigunez, airearen kutsaduraren ondorioak nahiko ugariak dira. Lehenengoa eta berehalakoena kutsatutako hiriguneetan bizi diren pertsonen artean arnas gaixotasunen eta kardiobaskularren areagotzea eta okertzea da. Beste batzuk, iturri industrialetatik gertu, produktu toxiko hauek atmosferara isurtzen dituzte. Arnas eta gaixotasun kardiobaskularrak nabarmen hazi dira arlo hauetan guztietan.\nHori kalkulatzen da ospitaleratzeen %3 inguru erlazionatutako gaixotasunen areagotzeek eragiten dute atmosferan dagoen kutsatzaile kantitatearekin. Munduko herrialde kutsatuenak gas horien kontzentrazio handiena dutenak dira eta, beraz, osasunean eragin handiena dutenak.\nAirearen kutsaduraren beste ondorio larri bat berotegi efektu ezaguna da. Ez dugu berotegi efektua bera areagotzearekin nahastu behar. Arazoa ez da berotegi efektua dagoenik (hori gabe, bizitza ez litzateke guk ezagutzen dugun bezalakoa izango), gas horien ondorioak areagotzen ari direla baizik. Airearen kutsadurak eragindako arazoetako batzuk ekosistemen suntsipena, eskala handiko jarduerak, itsas mailaren igoera, lurren desagerpena, intsektuen ugalketa, espezieak desagertzea dira., Etab.\nMunduko herrialderik kutsatuena\nBadakigu urtero 36 mila milioi tona karbono dioxido baino gehiago isurtzen direla atmosferara. Berotegi-efektuko gas nagusia da klima-aldaketaren erantzule. Erregai honen isurketa-bidea giza jarduera kutsatzaileei dagokie batez ere. Hala ere, munduko herrialde kutsatzaileenetako gutxi batzuek bakarrik isurtzen dute gas horien gehiengoa. Dudarik gabe, azken urteotan munduan gehien kutsatzen duten herrialdeak Txina, Estatu Batuak, India, Errusia eta Japonia dira.\nCO2 isuriei buruz hitz egiten dugunean, benetan gas primarioa deitzen diogu, baina metrika ere esaten zaio. Dagoeneko CO2 isuri baliokideak ezagutzen ditugunean, dagoeneko jakin dezakegu estatu bakoitzaren karbono aztarna, nahiz eta logikoki sortzen duen kutsadura ez da dena, ezta CO2-a ere.\nEz badakigu, jakin beharko genuke gaur egungo kutsadura maila ez dela gertatu gutxienez 3 milioi urtetan gizakirik gabe Lurrean. Gogoratu behar da, halaber, garai hartan Lurrak bolkanismo oso aktiboaren garaia bizi zuela.\nEskura dauden datuen arabera, Txinak mundu osoko isurien %30 hartzen duela ikusten dugu, eta Estatu Batuek, berriz, %14. Azter dezagun zein den munduko herrialde kutsatuenen sailkapena:\nTxina, 10.065 milioi tona karbono dioxido isuri baino gehiagorekin\nEstatu Batuak, 5.416 GtCO2\nIndia, 2.654 GtCO2 isurirekin\nErrusia, 1.711 milioi tona CO2 isurirekin\nAlemania, 759 milioi tona CO2\nIran, 720 milioi tona CO2\nHego Korea, 659 milioi tona CO2\nMunduko herrialde kutsatuenak\nBangladesh munduko herrialde kutsatuenen sailkapenean sartu zen, bere kutsadura egoera altuagatik. Bere airearen kalitatea oso baxua da baimendutako mailen aldean. Batez beste 97,10 partikula kutsatzailera iritsi da. Zenbateko hori neurri batean zor zaio Bangladeshen bizi diren 166 milioi pertsona baino gehiago dira isuri masiboen erantzule. Azken urteotan herrialdeko industria sektorea esponentzialki hazi da. Lantegi asko daude, batez ere ehungintza lantegiak, berotegi-efektuko gasen isurpen handiak sortzen ari direnak.\nSaudi Arabiako ekonomiaren iturri nagusia petrolioa ateratzea da. Hau diru-iturri itzela da eta haien arazo larrienetako bat bihurtu da. Petrolioaren erauzketa da etekin ekonomikoak ekartzeaz gain, gas kutsatzaile ugari isurtzen dituena. erregai fosilen isuriak Toxikoagoak eta osasunerako kaltegarriagoak dira.\nIndia ere sartu da industria hazkunde handia duten munduko herrialde kutsatzaileenak. Industrian hazten ez ezik, ongarri kimikoak gaizki erabiltzen ditu. Ongarrien erabilera oker honek ura gordetzen duten lur emankor eta akuifero guztiak kutsatu ditu.\nEsan daiteke Txina munduko ekonomiaren herrialde nagusietako bat dela. Hala ere, munduko herrialde kutsatuenen artean dago. Bera izan zen ingurumenaren kutsadura prebenitzeko eta kontrolatzeko neurriei buruzko kontzientziazio eta politika operatibo berriak ezarri zituena. Hala ere, hiri handiek airearen kutsadura geruza hain lodia dute, eguzkia apenas ikusten baita. Txinako karbono dioxidoaren isuriek Estatu Batuak bezalako beste herrialde handietakoak bikoiztu egiten jarraitzen dute.\nMunduko herrialderik kutsatuena pentsatzen duzunean, ziurrenik, ez duzu herrialde honetan pentsatzen. Hala, India eta Saudi Arabia bezalako beste herrialde batzuetan bezala, sortzen ari diren enpresa handien industrializazioa azkar hedatzen ari da. Garapen industrial honek berotegi-efektuko gasen gehiegizko isuria dakar. Baliteke Egiptok kutsadura mailara iritsi izana, guztira baimendutakoa baino 20 aldiz handiagoa.\nBrasil ekonomia oparoa duen garapen bidean dauden herrialdeetako bat da. Zoritxarrez, garapen ekonomiko hau ingurumena zaintzeko kontzientzia baxuarekin lotzen da. Kontzentrazio maila baxu horrek esan nahi du gobernuak ere ekintza gutxi daudela. Horrek guztiak gehitzen du planetako biriki nagusietako batek, Amazoniak, jasandako baso-soiltze masiboa. Gas kutsatzaileen kantitatea handitzeaz gain, landareek karbono dioxidoaren xurgapena murrizten du.\nEspero dut informazio honekin munduko herrialde kutsatzaileenei eta kutsatuenei buruz gehiago jakin ahal izatea.\nArtikuluaren bide osoa: Berriztagarri Berdeak » Ingurumena » Munduko herrialde kutsatzaile gehienak


Music Legends. 2016ko martxoaren 22an. 20:00etan. Genero barruan bide berriak urratutakoa da. Garairik ez duten musika piezak sortu izan ditu. Musika idazten edo irakurtzen ikasi ez duen maisu handia. Ezohiko bidea hartu eta sormen eta berriztapen maila handiko emaitzak lortu ditu, musika betirako aldatzea lortuz. ...\nView Dub eta reggaeren aitabitxia, Lee “Scratch” Perry →\nMusic Legends. 2015eko azaroak 8. 20:00. New Orleanseko frantses auzoan barrena bere doinuak zabalduta eta Tipitina edo House of blues bezalako lokaletan azalduta, hiri hartako herritar errespetatuen, ezagunen eta gogoangarrienen artean dago Allen Toussaint. Itzal handikoa, atsegina, alderdi askotakoa, aparteko piano-jotzailea, abeslaria eta, batik bat, konpositorea, doinu-moldatzailea eta ...\nView Allen Toussaint: soinu-urakana →\nMusic Legends. 2015eko urriak 5. 20:00. Pattar usaina duen ahotsa, bereziki erakargarria. Soul ufada sakona. Bihotzari abesten dio zuzenean. ‘Soularen alaba’ da, Bettye LaVette, eta ez dago hitzik, sentipenak bakarrik. Detroit hirian jaiotako emakume bati dagokionez, berezko naturaltasunarekin soula dabil bere zainetan, countrya, rocka, bluesa, gospela eta funka ...\nView Bettye LaVette, soularen alaba →\nJazz rock espiritua. Soinua gogortuko dugu lurralde garratzenetara joateko. Hipnotikoak, anitzak, progresiboak. Hauek dira 60ko hamarkadan hain ezaguna izan zen talde britainiarraren ikurrak, nahiz eta sortu Hego Afrikan sortu ziren. Han Manfred Lubowitz teklistak taldeari izena ipini zion, Shelly Manne New Yorkeko bateria ...\nView Kondaira planetarioa: Manfred Mann´s Earth Band #BBKSalak5urte →\nDistiratsua. Bere gitarraren sei soken gainean hegan eramango gaitu. Jackson Browne dator, benetako kondaira, BBK Salara. Bere abesti pentsakor eta apartekin etorriko da, oso berezia den nortasunari erantzuten dioten harribitxiekin. Gizartearekin betidanik izan duen konpromisoari eusten dio, eta emozioak ekarriko dizkigu ...\nView Bilbora dator Jackson Browne ospetsua →\nKondairazko beste gau bat dator. Hainbat zeresan eman duen kondairazko soinu hori entzungo dugu berriro. Soularen ikur handienetako baten, Booker T. Jonesen Hammon hilezkorra, urtea hasteko, kondairazko gau pasarekin. Soinu instrumentalak aireratzen. Erritmo geldiezinek Sala hartuko dute. Soul generoaren ikuspegi instrumental indartsu eta hipnotikoa. Berarekin omen ...\nView Soularen mistika: Booker T. Jones →\nAspaldiko garaiak gogora ekartzeko berriz ere errepidean. 30 bildumatan zehar 60 milioi ale baino gehiago saldu zituen Jethro Tull taldeko gitarra jotzaile aparta taula gainean da berriro eta ez nola nahi gainera. Martin Barre & Band bira egiten ari dira, ...\nView Jethro Tullen espiritua Martin Barre & Band-ekin →\nOktanaia handiko bluesa eta R&B azkarra. Bitaminadun soinuak. Bad Companyren itzala BBK Salaren gainean, behar bezain ilun eta bortitza. Izan ere, benetako kondaira duen musikaria dator Bilbora. Mick Ralphs buru duen boskote zaharkituak paretak ere izerditan jartzeko ...\nView Mick Ralphs Blues Band-en blues azkar eta bortitza →\nHitz larriz idatzitako abeslaria, gitarra jolea eta konpositorea. Soinuaren munduan toki handia du Leon Russellek. Oklahomakoa musikaren kondaira bizia da eta agian rock ‘n rollaren historian izan den musikari anitz eta osoena ere bai. 50 urteko ibilbide ...\nView 72 urteko historia handia rockean, Leon Russell →\nRoots-blues musiken nahasketa bakana, bikaina. Ohiko blues akustikoa berpizten eta bizirik mantentzen zeregin handia izan duen gizona, generoari ikuspegi zabalagoa emateko. Bakarren artean bakarra denari buruz ari gara: Henry Saint Clair Fredericks, Taj Mahal. Hainbat musikari ...\nView Bluesa gorputzez eta arimaz, Taj Mahal →\nMaiatza blues elektrikoaren ikurrarentzat izango da, Woodstockeko oinordekoarentzat. Rockak egundo izan duen albino famatuena, blues-rockaren kondaira bizia, genero honetan ezinbesteko diren diskoen egilea. Zuzenean inor gutxi bezain mirestua. Aukeratua. Slide gitarrarekin handienetakoa. Oholtza gainean nortasun zirraragarrienetakoa duen bluesman batekin kondairazko gaua izango dugu: Johnny Winter maiatzaren 12an ...\nView Jumping Jack Flash: Johny Winter →\nKondaira, mitoa, soinuaren maisua, John Mayall BBK Salara dator berriro musikari buruzko ikasgai berria ematera. Benetako blues eta R&B musika atsegin dutenek galdu ezin duten hitzordu zirraragarria. Generoa ulertzeko ezinbestekoa da. Bere lurraldeetara hurbildutako proposamenarekin datorkigu. Iragandako garaiak ahaztuta. Gau borobila izango dugu martxoaren 3an....\nTurroiarekin batera datoz albiste onak. Iristekoak ziren. Hau da 14an datorkigun musika. Maceo Parker, John Mayall, Johnny Winter, Kenny Garrett… Oraindik beste hainbat ezusteko izango dugu, baina hauek lehenak dira. Aipatutako izarren emankizunekin argi dago aurtengoa kondairazko urtea izango dela. ...\nView Datorren musika →\nHitzordu handien gaua. Atzera begiratua. BBK Salako oholtza gainean, berriro, kondaira bizia. Ginger Baker inoiz izan den bateria jotzaile handienetakoa da, hain handia, ze izar bilakaera ere lortu baitzuen instrumentsita izanik. Horrez gain bonbo bikoitza erabili zuen lehen musikarietako bat izan zen. ...\nView Inoiz izan den oinarri erritmiko onenetakoa: Ginger Baker BBK Salan →\nOktano askoko bluesa eta R&R arina. Bitaminadun soinuak. Rockari eta blues eletrikoari lotutako ordezkari handietako bat. Inoiz izan den blues eta rock psikodelikoko talde garrantzitsuenetako bat. Ten Years After 1967an Nottinghamen sortu zen, blues-rocka jomuga zuten taldekide handiekin: ...\nView Kondairazko gaua Ten Years After taldearekin →\nThe Troggsen ‘Wild Thing’ BBK Salan\nMusikaren historian izan den talde handienetako batekin gozatzeko aukera dugu, kondairazko hitzordua dugu aurrez aurre. The Troggs, Ingalaterrako Pop Beat Rock talde gaztea zen 60eko hamarkadan eta mundu osoko zerrendak hankaz gora ipini zituen ...\nEzagutzen ez dutenei esango diegu, Donovanek hainbat trikimailu erakutsi zizkien, besteak beste, Beatles taldekoei, eta 60ko hamarkadako ikur nagusietakoa bilakatu zen. Ezagutzen dutenek ez dute azalpenik eskatzen. Plazer handia da BBK Salan urteko emankizuna izango dena aurkeztea. Benetako kondaira ...\nView Donovan, kondaira bizia →\nDire Straits taldearen benetako soinua BBK Salara dator. Ukitu geldoa eta downtempo erritmo ezagunak. Rock folk intimo eta atmosferikoaren ereserkiak, Brothers In Band taldean berriro haragituta, zaleen gozamenerako. Guy Fletcher berak ere, hau ...\nView Historiako bira onenetakoa berriro bizitzen: Brothers In Band →\nKondairazko gaua, Animals & Friends with Steve Cropper BBK Salan.\nKondairazko gaua. Rock musikak izaten dituen gertakari handi bakanetakoa. Animals & Friends with Steve Cropper BBK Salan izango dira datorren otsailaren 19an, gau historiko batean, berriro. Steve Cropper handia 60ko hamarkadan hasi zen ...\nView Kondairazko gaua, Animals & Friends with Steve Cropper BBK Salan. →\nEnergia hutsa eta soinuzko-aktibismoa. Giza eskubideen aldeko konpromiso osoa. Bere abestiekin mundua elikatzen saiatu zen gizona. Horrelakoa da Bob Geldof, musikaren kondaira bizia, bere sustraiak bihotzeko sentipenetan murgiltzen dituena. Iraganeko harribitxia, bertan dugun etorkizunaren atarian. Robert Frederick ...\nView Mundua elikatu zuen gizona: Bob Geldof →\nJorma Kaukonen bikainak amaituko du aurten Music Legends zikloa. Abenduaren 11n historiarekin, lisergiarekin eta soinu azidoenekin hitzordua duzu. Fingerstyle gitarraren maisua. Egungo rock bizienaren eta disdiratsuenen iturritik edaten du Jormak, bai eta Folk eta Blues amerikarren iturri ...\nView Fingerstyle gitarraren maisua →\nBilbon dira. Salak historiarekin bat egingo du, benetako Canned Heat-ekin. Rockaren maisu hauek zerua ukitu arte hegan egin zuten. Inork ez zituen beren disko eta zuzenekoak galdu nahi. Izan ere, Bluesaren historiako bilduma onenetakoak grabatu ditu Los Angelesko talde honek, eta hainbat bira mitiko eginikoak ...\nView Musikaren outsiderak, Canned Heat →\nLisergiaz beteriko akordeak, soinu azidoz trufatuak, hippie mugimenduaren txapela jantzita. Historiaren orri batzuk idatziko ditugu Music legends zikloan, kondairazko hiru hitzordutan. Jatorriko Canned Heat taldeak rock and rollaren munduan bere tokia lortu zuen, batik ...\nView BBK Sala historia idazten, Music Legends →\nHistoriaren zatiak ditugu berriro BBK Salako oholtzan. Ekainean Bill Wyman Rolling Stones ohiaren txanda izan zen. Uztailaren 3an, Rock and Rollaren historiak egundo izan duen riff onenetako baten sortzailearekin dugu hitzordua. Mick Taylorrek, Keith Richardsekin batera, “Can you ...\nView Rockaren riff onenak Mick Taylor-ekin →\nLuxu hutsa izango da aste honetan Bill Wyman Rolling Stones ohia Music Legends zikloaren geldialdi berrian izatea. Aro guztietako klasikoenen arteko bategitea, lagunartekoa. Kondairazko soul, jazz, bluez eta Rhythm and blues gaua izango da, inondik ere. Talentuz jantziak eta konplizitate handikoak, Bill Wyman’s ...


Emazte bat zendu da Donibane Garazin auto batek harrapatuta | Baxe Nafarroa | KAZETA\nEmazte bat zendu da Donibane Garazin auto batek harrapatuta\nHogeita hamabi urteko emazte bat zendu da larunbat goizalde honetan Donibane Garazin. Paueko SDIS 64 egiturak emandako informazioaren arabera, auto batek harrapatuta hil da emaztea. Bere bikote ohia atxilotu dute jendarmeek. Haatik, prokuradoreak mementoz azaldu duenez, istripu bat izan da jazotakoa.\nKazeta|2018/04/28 10:57|0 iruzkin Eguneratua:\nEmaztearen heriotza salatzeko elkarretaratzea burutu dute Donibane Garazin. © Isabelle Miquelestorena\nLarunbat goizaldeko 04.40etan jaso dute suhiltzaileek sokorritzeko deia, Paueko SDIS 64 egiturak azaldu duenez. Nonbait, konorterik gabe zegoen emakumea, auto batek harrapatua izan ostean. Donibane Garaziko suhiltzaileak hurbildu dira ezbeharraren gunera.\nEmakumea suspertzen ahalegindu dira hauek, baina bertan zendu da 32 urteko emaztea, ezbeharraren gunera joan den medikuak baieztatu duenez.\nGerora jakin da, heriotzarekin zerikusia duelakoan, gizon bat atxilotuta dagoela, bere bikotekide ohia hain zuzen. Samuel Vuelta Simon Baionako prokuradoreak momentuz dioenez, istripu bat izan da jazotakoa. Elkarrekin pasa dute gaua, eta edanda zela hartu du autoa hildakoaren bikotekide ohiak. Jendarmeek ikerketa abiatu dute gertakaria argitzeko. Prokuradorearen erranetan, bien arteko harremana ere aztergai izanen da.\nArratsaldean elkarretaratzea antolatu da eta 40 pertsona inguru egon dira. Kandela zuriak jarri dituzte hildakoa oroitzeko.\nRoxanaren bizilaguna kartzelaratu du epaileak


Irekia Eusko Jaurlaritza - Gobierno Vasco :: Euskadiko 15-29 urteko gazteen %87,6k sare sozialetan pribatutasuna bermatzeko neurriak hartzen ditu\nEuskadiko 15-29 urteko gazteen %87,6k sare…\nPhoto EC Xavier Lejeune, Yügen EC - Audiovisual Service Iturria: Irekia\nP049281-123347.jpg Iturria: Irekia\n2022ko urtarrilaren 28a, Datuak Babesteko Eguna\nEmakume gazteek gizonek baino proportzio handiagoan hartzen dituzte beren pribatutasuna bermatzeko neurriak\nGizonen artean, 15-19 urtekoak dira pribatutasun-neurriak gehien hartzen dituztenak, eta ehunekoa jaitsi egiten da adinean aurrera egin ahala.\nEuskadiko 15-29 urteko gazteen % 87,6k sare sozialetan pribatutasuna bermatzeko neurriak hartzen ditu, Eusko Jaurlaritzako Berdintasun, Justizia eta Gizarte Politiketako Sailaren Gazteen Euskal Behatokiak argitaratutako datuen arabera. Euskadiko gazteak eta sare sozialak izeneko txostena egin zuen Behatokiak 2018an, Euskadin bizi diren 1.512 gazteri egindako inkesta baten emaitzetan oinarrituta, eta datu hori Datuak Babesteko Europako Egunean azaltzen du.\nDatuen Babesaren Eguna 2006. urteaz geroztik ospatzen da Europan. Helburu nagusia herritarrak datuen babeserako eskubideez eta eskubide horiek gauzatzeko moduez kontzientziatzea eta informatzea da. Euskadiko gazte gehienek diote neurriren bat hartzen dutela sare sozialetan pribatutasuna bermatzeko eta pertsona batzuek bakarrik ikus ditzatela beren edukiak ( % 87,6).\nEmakume gazteek gizon gazteek baino proportzio handiagoan hartzen dituzte pribatutasuna bermatzeko neurriak ( % 91,8 eta % 83,6, hurrenez hurren).\nSexuaren eta adin-taldeen araberako azterketan ikus daitekeenez, gizonen artean, 15 eta 19 urte bitartekoak pribatutasun-neurri gehien hartzen dituztenak dira eta ehunekoak behera egiten du adinean aurrera egin ahala; emakumeen artean, aldiz, ez dago alde nabarmenik adinaren arabera.\nAGURTZANE_LLANO_DATA_EUS.m4a behera kargatu (300 KB)\nAGURTZANNE_LLANO_DATA_CAS.m4a behera kargatu (200 KB)


Posted at 16:41h idatzi du Ingartek Consulting | 2022-03-01\n2022tik aurrera, IdenCity enpresarekin bat egin dugu IDDIGO plataformaren merkaturatzean. Online plataforma horrek Espainiako hirien portaera- eta errendimendu-adierazleak biltegiratu, kudeatu eta aztertzen ditu; 800 hiri-adierazle baino gehiago ditu (handitzen ari da), eta machine learning eta adimen artifiziala bezalako teknologiak erabiltzen ditu.\nIDDIGO plataformaren funtzionalitateak laburbiltzen dituen bideo hau ikustera eta asteazkenean, martxoak 9, 12:00etan izango den webinar batera joatera gonbidatzen zaitugu. Bertan, tresna aurkeztu eta zure galderei erantzungo diegu.\nZer ikasiko duzu webinar honetan?\nMugikortasuna, lehiakortasuna eta iraunkortasuna bezalako gaietan zure hiri eta udalerrien errendimendua nola behatu eta alderatu azalduko dizugu.\nUdalerrien jarduera nola monitorizatu. Adibidez, Garapen Iraunkorrerako Helburuak (GIH) lortzetik zein gertu zauden.\nNola erabili erabakiak hartzeko prozesuak errazten dituzten hiri-mailako errendimendu-adierazleak.\nHiriek eta udalerriek etorkizunean izango duten portaera iragartzeko eta simulatzeko IDDIGO tresnak ezagutuko dituzu.\nWebinarrean hurrengoek hartuko dute parte: Udane Ansa, Ingartekeko Bide, Ubide eta Portuetako ingeniaria; Javier Serra, IdenCity enpresako zuzendari exekutiboa; eta Andreina Seijas, IDDIGO-ko Marketin eta Komunikazio zuzendaria.\nBetiere, hiri-mugikortasun iraunkorraren alde eginez\nIngarteken nahia da herritarrei haien joan-etorrietan mugikortasun handiagoa emango dien mundu bat lortzea. Horregatik, mugikortasunari buruzko datuak informazio bihurtzen ditugu, bezeroari gastuak eta arazoak murrizten eta haren negozioa optimizatzen laguntzeko. Horretarako, eredu matematikoak, soziologia, teknologia eta ingeniaritza bateratzen ditugu. Zuzeneko bideak erabiltzen ditugu bezeroarengana eraginkortasunez iristeko.\nHiri, hiritar eta administrazio publikoei laguntzen diegu hiritarrak hiri-eremuetako irisgarritasunarekin, garraioarekin eta mugikortasunarekin pozik egon daitezen. Garraioa eta mugikortasuna denboraren eta kostuaren aldetik eraginkorrak izan daitezen lortu nahi dugu.\n2022an, IdenCity-rekin batera hasi dugun ibilbide berri hau beste urrats bat da hiri-mugikortasun iraunkorra bultzatzeko.\nHorregatik, Ingarteketik webinarrean parte hartzera animatzen zaituztegu, IDDIGO plataforma bertatik bertara ezagutzeko.\nAndreina Seijas, garraioa, IDDIGO, IdenCity, Irisgarritasuna, Javier Serra, mugikortasuna, ODS, plataforma, Udane Ansa, webinar


Euskararen Nazioarteko Eguna dela eta egitarau oparoa izango da Irunen | El Diario Vasco\nEuskararen Nazioarteko Eguna dela eta egitarau oparoa izango da Irunen\nArantza Zulet, Josune Gomez eta David Izagak egitaraua aurkeztu zuten San Juan plazan.\nMintzodromoa, euskal zinea, proiekzioak eta larunbatean burutuko den artisau azoka dira burutuko diren ekintzetako batzuk\nJOANA OCHOTECO Jueves, 1 diciembre 2016, 00:11\nEuskararen Nazioarteko Egunako egitaraua gaur hasi eta larunbateraino antolatu dute Irunen. «Udalako Euskara arloarentzat egun pozgarria da, urtero bezala», azpimarratu zuen Josune Gomezek, Euskara ordezkariak. Udaleko atal honek eta zenbait elkartek ekimen ezberdinez betetako programa antolatu dute egun hau ospatzeko.\nArantza Zulet teknikariak burutuko diren ekintzen xehetasunak azaldu zituen: gaur bertan, goizez, Donibane Lohitzunen izango da Sareuskak antolatutako Mintzodromoa. Arratsaldeko 19:30ean, Irungo Mendizaleen Elkartean, Iñigo Asensioren 'Euskara munduan, besteen ahotan' dokumentala ikusteko aukera izango da.\nBihar «goizean ere beste Min- tzodromo bat izango dugu baina berezia, Irungo gazteei zuzenduta». Ekimen hau Mendibil Merkatari- tza Guneko kafetegian izango da 10:00etatik 12:00etara. Bertan, «Irungo La Salle, San Vicente de Paul eta Hirubideko DBHko ikasleak parte hartuko dute». Arratsaldean, 18:30ean Amaia Kultur Zentroan 'Irun-Hondarribiko gazteak hizketan: euskalkia eta euskara estandarra, gaur' lana aurkeztuko du Iran-tzu Epeldek. «2014ko Jose Antonio Loidi ikerketa beka irabazi zuen», adierazi zuen Arantza Zuletek. 20:00etan, Amaian ere, 'Maitia non zira?' izango da ikusgai: «1914-1918 gerlako euskal presoen grabaketetan oinarritutako dokumentala da».\nAbenduaren 3an, Euskararen Nazioarteko Egunean, «hainbat ekin-tza izango ditugu». San Juan plazan, goizetik arratsaldeko 20:00ak arte, artisau azoka. «Artisauek beraien lana erakutsiko dute eta, gainera, haiek antolatuko dituzten tailerretan parte hartzeko aukera emango digute. Nahi duten guztiek parte hartu ahalko dute». Plazan bertan, 12:00etan, 'ZooZoom' kaleko ikuskizuna burutuko da.\nAmaia Kultur Zentroan, 20:00etan, 'Jendeartean bidaide' antzezlana aurkeztuko dute Atea Teatroa eta Aurreratu Elkarteak. «Bertan, inklusibitatearen gaia landuko da». Antzezlanaren ostean solasaldi bat antolatu dute. Sarrerak doan dira eta Irungo Turismo Bulegoan eskuratu daitezke, edo Amaia Kultur Zentroko lehiatilan ikuskizuna hasi baino ordu erdi lehenago. Euskararen Nazioarteko Eguna bukatzeko, Jose Cruz Gurrutxagak 'Umorea' euskarazko monologoa eskainiko du Palace kafetegian, 21:30ean.\nBeste aldetik, Euskararen Nazioarteko Egunaren baitan, Ocine Mendibilek 'Igelak' filma estreinatuko du. Hilaren 2tik 6ra ikusi ahal izango da, ohiko aretoetan 16:10etan eta 22:30ean.\nDavid Izaga Euskara arloko Normalizazioko arduradunak baieztatu zuenez, Euskararen Nazioarteko Eguna dela eta, «udaletxeko balkoian Txantxangorriaren irudia eta pankarta bat zintzilikatzeko asmoa dago». Gainera, Euskararen Txantxangorriaren pegatinak eta pinak eskuragarri egongo dira Gazte Informazio Bulegoan eta Irungo ikastetxe eta institutoetan banatuko dira ere.\nDavid Izagak azaldu zuenez, Udal Bozeramaileen batzordeak HAKOBAk (Hizkuntza Politika gaietarako Herri Aginteen Koordinaziorako Batzordea) egindako adierazpen instituzionala «aho batez onartu du». Dokumentuaren izena 'Zer egin dezaket nik euskararen alde?' da.\nBestelde, Euskarazko Produktuen Katalogo berria dagoeneko eskuragai dago bai paperean baita interneten ere: www.katalogoa.eus web orrian 6.000 produktu baino gehiagoren erreferentziak aurkitu daitezke. Euskarazko liburuak, musika eta jostailuak daude katalogo honetan. Irungo Udalak argitalpen hau banatzen lagunduko du.\nAl ZAISA-Txingudi le costó remontar pero se impuso 18-3 La Quincena del Cómic culmina este domingo con una feria en el Gazteleku


La asociación de personas mayores “Gure etxea” de Usansolo organiza este mes una Semana Cultural | 97.5FM MOZOILO IRRATIA\nUsansoloko «Gure Etxea» Erretiratu eta Pentsiodunen Alkarteak, Galdakaoko udalaren laguntzaz, hamabostgarren Kultur Astae antolatu dau hile honetarako, azaroaren 19an hasi eta 30ean lagunarteko bazkariagaz amaituz.\nKultura Astearen programa osoa ondokoan kontsultau lei: www.galdakao.eus\nAndra Mari Dantza Taldeak 65 urte betetzen ditu aurten\nArratsaldeko seiak dira mugikorrean jakinarazpena heltzen denean: Andra Mari Dantza taldea zuzenean ari da. Zapatua da konfinamenduaren enegarren eguna. Jakinarazpenean klik egin eta Garazi Azurmendi agertu da Nafarroako dantza tipiko bat erakusteko asmoz. Binke! aldizkariak martxan jarri zuen ekimenaren barruan, Koarentena artistikoaren barruan, dabil Garazi dantzak erakusten.\nBeroketak eta luzaketak egiten hasi da, “lesiorik ez edukitzeko”. Luzaketek eta beroketek oinen eta hanken mugimenduei eman diete lekukoa. Besoak ere dantzatzen hasi dira. Iribaseko Ingurutxoa hasi da dantzatzen Garazi. Hara-honakoa aurrerantza, lehenengo puntapioa, alborako puntapioa eta hara-honakoa atzerantza. Horrela lau aldiz. Azken bi aldiak musikaz lagunduta egin ditu. Ordu erdi eskaseko saiotxoa izan da, baina nahiko eta soberan Garazi izerditan amaitzeko. Normalean bi orduz aritzen dira ensaiatzen eta zuzeneko emisioan bezala, luzaketek eta beroketek taldez bereizitako dantzei uzten diete lekukoa, eta ostean, dantza mistoak egiten ohi dituzte.\nDantza entseguak zein ikastaroak ematera ohituta dagoela dio Garazik. Hala ere, “gauzak azaltzeko errazagoa da entzulea aurrean edukitzea eta azalpenen erreazkioak ikustea”. Sare sozialetan emandako ikastaroetan, ordea, azalpenen erreakziorik ez, baina “esker onak eta zorionak” jasotzen ditu. “Imaginatzen dut jendearen gustuko izaten ari direla sare sozialetan egindako ikastaroak”.\nDuela hirurogeita bost urte, 1955ean, sare sozialik gabe eta beste birus baten mehatxupean, Frankoren mehatxupean, gazte talde galdakoztar bat Andra Mari elizpean elkartu eta Andra Mari Eusko Dantzari Taldea sortu zuten, euren web gunean ondo dioten moduan “eliza katolikoaren babesa eta laguntzarekin”. Gazte horien artean zegoen Kepa Artetxe. “Frankismo sasoian, euskal nortasuna zelanbait mantendu eta azaleratu behar horrek eraman zuen Galdakaoko gazte talde bat dantzan hastera”, hori da Kepak Ainara alabari kontatzen diona. Hauxe gaineratzen du: “Mendigoizale taldeak, ikastolak, abesbatzak eta abar sortu ziren arrazoi beragatik sortu zen dantza taldea”. Euskal Kultur Erakundearen arabera, “XX. mende hasieran, euskal dantza erabiltzen da euskaltasuna defendatzeko”.\nAmaren familiaren partez jaso zuen gehienbat Kepa Artetxek dantzarako grina, eta hori horrela hamasei urte zituela hasi zen dantzan. Bilboko Gaztedi Dantza taldeko irakasle batek irakatsi zien garai hartan Elexaldeko gazteei.\n“Gauza gutxi, baina politak”\nHandik bi urtera, 1957an, “lehen aldiz atera” zirela dio Kepak dantzan.eus-eko elkarrizketa batean. “Gauza gutxi, baina politak” egiten ziztuzten bitartean, Txelu Etxeberria agertu zitzaien irakasle moduan, 1965era arte. Dantzari Dantzaz, Makil Txikerraz, Zagi Dantzaz, Jotez eta Aurreskuez gain, Gipuzkoako Dantzak, Leitzako Ingurutxoa eta Zuberoako Dantzak ere egiten zituzten. Ainarak gogoratzen du aitak kontatzen diola, “Etxahun Irurikoari etxaldeko lanak egiten laguntzen ziotela trukean Zuberoak dantzak erakusteko”.\nElizaren laguntza eta babesarekin sortuagatik, garai hartan “abade batzuk kexatu egiten ziren” Kepa eta konpainiaren entseguek mezarekin bat egiten zutelako, eta “elizatik alde egin behar” izan zuten. Hori ez zen izan oztopoa dantzan jarraitzeko, eta bost urtez mediku baten garajean dantzan egon ostean “independenteak” izateko garaia heldu zitzaien, eta lokala erosi zuten. “Eta halaxe joan ziren, apurka-apurka, taldea egituratzen eta dantzan, jotzen eta kantuan ikasten; ikasten zutena, Euskal Herriko nortasunaren parte hori plazaratzeko”, dio Ainara Artetxek.\n“Euskalduntasun horrentzat dantzaren zirrikitua aurkitu izan ez balu, seguruenik, beste bat aurkituko zukeen; aita pilotan aritu zen, futbolean… eta dantzan amaitu zuen”. Keparen ibilbideak ez dauka eztabaidarako tokirik, eta Bizkaiko Dantzarien Biltzarrak hori berretsi du, izan ere, pasa den abenduaren 3an dantzari galdakoztarra “bere ibilbideagatik dantza tradizionalean eta batez ere Galdakaoko Andra Mari Dantza Taldean” omendu zuen.\nDantzen ikerketa da Andra Mari Dantza Taldearen ezinbesteko ardatza. Arratiko Jota eta Porruen kasuan, hirurogeita hamarreko hamarkadan hasi ziren; izan ere, “dantza bera taula gainean egiteko eta jatorrizko eran egiteko moduen artean zegoen alde handiaz ohartuta, zegokien tokietara ikastera joatea ezinbestekoa zela ikusi zuten”, diote Kepa Otaegik, Mikel Goitiak eta Artetxe aita-alabak Jentilbaratz: Folklore Koadernoan. Hauxe gaineratzen dute: “Andra Mari dantza taldea Bizkaiko Gorbeialdeko Jotak eta Porruak ikertzen hasi zenean, orduan dantzatzen zuten jota eta sasoi hartako aitite-amamek dantzatzen zutena erabat desberdinak zirelako egin zuten”.\nUrteak aurrera egin ahala, Andra Mari dantza taldea nazioartekotzen joan zen. Hainbat herrialdetatik bidaiak egiten hasi zituzten, euskal dantzak nazioarteari erakusten. Zentzu horretan Jon Gomezek, taldeko musikariak, dio,“dantza taldearen eginkizunen artean ere badago nazioarteko jaialdietara joatea, munduko beste hainbat herrialdetatik datozen dantza eta musika taldeekin aritzeko”. Uxue Bejarano dantza taldeko kideak hauxe dio: “Kultura ezberdinak ezagutzean, euskaldunentzat ohikoak diren pentsatzeko moduak edo bizitzeko moduak gertu dauden herrialdeetan horrela ez dela ikus daiteke”.\n65 urte transmisioa lantzen\n“Andra Marik euskal musika eta dantzak berreskuratu eta transmititzeko ardura du”, Jonen arabera, eta horretan aritu da azken urte luzeetan. Aurten hirurogeita bost urte betetzen ditu Andra Mari DantzaTaldeak.\nMende erdi bat baino gehiago euskal kultura belaunaldiz-belaunaldi transmititzen, oinordekotzan uzten. Dantza Taldeko kideetako asko gurasoengatik sartu ziren dantza taldean. “Ama eta familiko asko Andra Mari Dantza Taldean ibilitakoak ziren eta beraz, talde horrekiko lotura estua eta polita zen”, dio Jon Gomezek. 12 urterekin sartu zen dantza taldean txistulari moduan; taldean sartzeko azken bultzada Jon Zamalloa txistulari “ospetsu eta handia” zenak eman zion.\nGarazi Azurmendik hauxe esaten du: “Gurasoek Andra Marin hastea erabaki zuten”, txiki-txikitatik dantza eta musika “oso gustuko” izan dituelako. Uxue Bejarano ere dantzaria da, hamar urterekin hasi zen dantza taldean zenbait lagunekin. Hauxe dio Uxuek: “Gurasoei euskal kultura betidanik asko gustatu izan zaie; beraz, argi izan zuten zer egin eta nola piztu euskal dantzekiko interes hori”.\nEuren taldekidea da Garatz Unamunzaga. Sei urterekin sartu zen taldean, Portugaleteko alarde batean, bera bakarrik eta “gurasoei ezer esan gabe”, arrebaren irakaslearengana gerturatu eta dantzan egin nahi zuela esan zionetik. Ainara aitaren atzamarretik oratuta hasi zen dantzan. Hala ere, dio etxean ez ziotela “zuzenean dantzan, kantuan edo jotzen irakatsi”, baina “transmisoa egon egon da”.\nGarazi Azurmendi: «Jota sinpleki nahiz modu konplexuan egin daitekeen dantza da eta dantzarien trebezia erakusten du. Jotaren doinua entzuten hasi eta jarraian dantzarako gogoa sartzen zait».\nUmeen dantzak ikasten hasi zen Garazi; “nerabezaroan dantzak konplikatuz joan ziren teknika errazak landuz”, gaur egun, dantzen konplexutasuna areagotu egiten da eta teknika zorrotzagoak lantzen dira. Egun, dantzariaz gain, irakasle eta talde nagusiko dantza arduraduna ere bada Garazi. Uxueri ere oinarrizko dantzak irakatsi zizkioten, hainbat herritako alardetan parte hartu eta gero, hamalau bat urterekin, nagusien taldean sartu zen eta gaur egun, dantzaria izateaz gain, txikien irakaslea ere bada. Garatzen helburuak “ahalik eta ondoen dantza egitea” izaten jarraitzen du. Hala ere, baditu beste ardura batzuk, materialarena eta ikerketa batzarretara joatearena, esaterako.\nTaldeko kideak herrian emanaldiak egitera ohituta daude, baina horrek ez dio garrantziarik kentzen; izan ere, “urte osoan egindako ensaioak familia eta lagunen aurrean erakusteko aukera da, eta urduritasuna nabaria da taldeko kideen artean”, dio Garazik. Garazirekin bat datoz Ainara, Garatz eta Uxue ere, “dena ondo ateratzea” nahi dute, eta “beste oholtza batzuetan baino tentsio gehiago dago, ez da berdina ezagunarentzat jotzea”; herrian euskal kultura “erakusteaz eta ohoratzeaz harro” daude Garazi eta Garatz: “Publikoa txalotzen eta zutunik ikusteak harrotasun puntu bat ere eragiten du”. Jonek, ordea, “ardura eta ohorea” sentitzen ditu, eta hauxe gaineratzen du: “Oholtzan egiten dena ez da oharkabean pasatzen”.\nEmanaldi horiek data zehatzetan egiten dira maiz, Garazi San Jaun Gauarekin geratzen da: “Oso berezia da, herri osoa Santi Brouard plazan batzen da antzinako erritoa ikustera”. Garazirekin bat dator Uxue ere, baina “gustukoen” dauka inauterietako larunbatean Altsasuko Inauterien errepresentazioa; “bi ekintza horiek magia eta sorginkeria giroa sortzen dute eta bereziki San Juanetan gona batekin aupegia estalita, eskuak helduta suaren inguruan San Juanen Kantaita abesten denean, giro hori areagotzen da”. Garatzek “dantzez aparte”, nahiago du Musika Bizian jaialdia antolatu eta gauzatu”, azken finean “estaturik gabeko beste herrialdeen kultura ezagutzera ematen da”.\nUxue Bejarano: «Bizkaiko Soka-dantzari bereziki estimu handia diot, nire kabuz batez ere, taldeko bideoak ikusiz ikasi nuelako eta horri esker, taldeko bi kideen ezkontzan dantzatzeko aukera izan nuen beraien eskariz. Hori oso hunkigarria izan zen niretzat eta beti gogoratuko dut».\nEuskal dantzak ikasteaz gain, zer ikasi duten galdetuta, Garazik hauxe: “Gure kultura ulertzen ikasi dut. Ikasteaz inoiz amaitzen ez den kultura bat daukagula konturatu naiz, oso anitza eta berezia”. Horrekin lotuta, Garatzek “euskal kulturaren zergatiak eta sinbologiak” ikasi ditu. “Irakaskuntza edo pedagogiari buruz ezer ere ez jakin gabe”, umeen irakaslea izanda asko ikasten dela aitortzen du Uxuek: “Umeen arteko liskarrak zelan konpondu, umeek bi aldiz pentsatu gabe esaten dituzten gauzei zelan erantzun, ume bakoitzak ikasketa prozesu edo ahalmen berdina ez duela eta zelan egokitu”. Horretaz gain Uxuek “konpromisoak daukan garrantzia” ere ikasi du, izan ere, “taldean oinarrizko zutabeetako bat da, dantzak orokorrean konpromiso handia eskatzen duelako”. Hori gutxi ez, eta “taldean lan egiten” ikasi du Uxuek: “Taldeko dantzetan jakin behar da bikotea laguntzen galtzen baldin bada, bikote ezberdinen arteko distantziak mantendu behar dira, besteek egiten dutenera adi egon behar da norberaren posizioa zuzentzeko”.\nBelaunaldi berriak ere dantzan\nNagusiez gain, umeak ere, “neskak batez ere”, badabiltzatela dantzan dio Garazik. Hala ere, Uxuek azpimarratzen du umeen kopurua “nahiko urria” dela; izan ere, “horren sorburua da herrian ez dagoela euskal dantzak egitea modan”. Harrobia egon baino, “Andra Mari txiki” dagoela dio Garatzek: “Hor hasten baitira umeak dantzan eta jarraituz gero nagusitzen direnean, nagusien taldera pasatzen dira”.\nUmeak hazten joaten dira, eta haztearekin batera lotsak agertzen dira, disziplina eskatzen da eta hormonak dantzan hasten dira. Hormonak dantzan eta nerabeak dantzatzeari uzten diote. “Arazoa nerabezaroa da, puntu horretan askok taldea uzten dute, eta geroan taldea uzteaz damutzen dira”, esaten du Garazik. Horretaz gain Uxuek bestelako eskolaz kanpoko ekintzak aipatzen ditu, “momentu horretan umeek erabaki behar dute zein ekintzatan jarraitu eta zein utzi, gehienetan euskal dantza ez den beste ekintza aukeratuz, ez baldin bada ordutegiak bateragarriak direla edo ikasketek ez dietela esfortzu handirik ekartzen”.\nGaratz Unamunzaga: “Larrain Dantza taldean egiten da korro batean eta bikotearekin. Dantza polita da nire ustez eta baita alaia ere. Kanpotik ikusiz gero, koloretsua eta mugimendu askokoa dela ere esan daiteke».\nAsko suposatu du herrian\nDantza taldeak euskal kulturari egin dion ekarpena eztabaidaezina da baina, “askok euskal kultura Aurreskua baino gehiago ikasi dutela” pentsatu nahi du Garazik. Jonek gainera, “kolorea eta bizitasuna” eman diola gaineratzen du, izan ere, “kulturak herri bat bizirik mantentzen du, nondik gatozen eta nora goazen argitzen laguntzen du, herrikideak elkar ezagutzen eta konektatzen ditu, eta beraz, komunitatea sortzen du kulturak”.\nAndra Mari Galdakaoko historian “oso garrantzitsua” izan dela uste du Garatzek: “Bai herriari bueltatzen saiatu delako herriarena dena eta baita Galdakao mapan kokatzeko ere balio izan duelako.\nAinara Artetxek dio edonork duela aukera dantza egiteko, ikasteko, entzuteko eta ikusteko, “erraz esaten da, baina herri guztietan ez da posible; galdakoztarrek normaltzat dute, baina altxor bat da”. Altxor hori “euskal kulturaren mantzentzea” edo “arnasgune kultural” dela diote Uxuek eta Garatzek. “Andra Mari Dantza Taldea erreferentziazko talde bat da besteekiko, ikerketaren aldetik egin duen izugarrizko lana dela eta”, aitortzen du Uxuek.\nAinara Artetxe: «Imajinatzen dut Bizkaiko jota-porruak edo Durangaldeko Soka-Dantza eta Dantzari-Dantza aitaren dantza kutunen artean egongo direla. Kontua da, dantzak ondo eginak daudenean gustatzen zaizkiola».\nUrtero dantza taldeak Folklore Bizian jaialdia antolatzen du, “atzerriko bi dantza talde ekartzen ditu. Horrek herritarron kultura aberasten du, dantzaren bitartez beste herrialde batzuk eta horien ohiturak ezagutzen direlako”, dio Uxuek. Berdina gertatzen da Musika Bizian jaialdiarekin, “herriari atzerriko musika taldeak ezagutzeko aukera ematen dio”.\nMusika eta dantza, eskutik\nGiza gorputzak bizirauteko oxigenoa behar-beharrezkoa badu, dantzak ere behar-beharrezkoa du musika. “Oxigenoa da dantzarako eta dantzari baterako, dantzari zentzua ematen dio”, dio Jon Gomezek. Jonentzat “oxigenoa” dena, “oinarri bat” da Ainararentzako: “Inork baino gehiago altxa dezake hanka dantzari batek, bi metroko jauziak egin… baina musikari jarraitzeko gai ez bada, ez da sekula ere dantzaria izango”; izan ere, “dantza eginarazten duena musika da”. Gainera Kepa Artetxeren alabak dio “txibatoarena” egiten duela: “Doinuak esaten du zer dantzatu behar den”.\nHamabi urterekin sartu bazen ere, Jonek gaur egun Zuberoako txirula, gaita edo dultzaina eta atabala jotzen ditu, txistu eta danbolinaz gain. “Dultzainari musturra sartzen”, Andra Marin hasi zen, baina klaseak Bilboko Udal Musika Eskolan jaso zituen, Atabala, berriz, taldeko atabalari zen Koldo Oruetarekin ikasi zuen. Hauxe gaineratzen du: “Andra Marin hamaika instrumentu daude inguruan, beste musikari batzuen eskutik jotzen direnak edota lokaleko apaletan inork jo gabe daudelako”.\nJonek sarri askotan Ainara izaten du oholtzakide, azken horrek ia beti biolina eskuan duela, “ondo egiten jakin barik, baina soinuari berari gustua hartuta”. Hala eta guztiz ere, panderoa, zarrabetea eta koilarak ere jotzen ditu. Biek ala biek jatorri bera dute: Galdakaoko Maximo Moreno Musika Eskola.\nElkarrekin ondo pasatzen dutela dio Garazik “kultura landuz eta ondorengoie transmitituz”; “komunitate bateko kide” sentitzen da Jon; Ainara, ordea, “musikarako eta dantzarako lagunarte euskaldun” batekoa sentitzen da. “Atzetik dagoen ikerketa lana” -azpimarratzen du Uxuek- “asko aberasten du dantza taldea, ez delako mugatzen bakarrik dantzak egitera, horien sustraiak ezagutzen dira”. Garatzentzat “onena” atzerriko beste herrialde baten euskal kultura erakustea eta besteena ikastea da.\nHala ere, “udaletan gero eta espazio gutxiago dauka kulturak, eta horrek lan gehaigo eta gogorragoa suposatzen du. Taldeko energiak agortzen ditu”, adierazten du Garazik. Jonek, berriz, dio, “edozein talderen parte izateak dakarren konpromisoari eustea” izan daitekeela Andra Mari Dantza Taldeak daukan gauzarik txarrena. Kepa Artetxeren alabak hauxe dio: “Urtean zehar dantza taldeak eskaintzen duena lortzeko lan asko egin behar da eta, horretarako prest egon arren, etorkizunean ez dago jarraipena bermatuta”.\nUrtero herriko jaietan egiten dituzten saioak “gero eta urriago” dira Ainaren ustez: “Aitak esaten duen moduan, “bere sasoian” berrogeitaka saio izaten zituzten herriz herri; orain ezta urrik ere”. Euskal dantzariak eta musikariak egon badaudela dio Ainarak, “baina ez dago ikus-entzulerik herrietan? Nora joan euskal musikarekiko eta dantzarekiko grina? Ez dago euskal nortasunik?”.\nAinarak dio badaudela dantzariak, baina, dantzari kopuruak kezkatzen du Uxue eta “pena handia” ematen dio “taldearen etorkizuna nahiko ilun” ikusten duelako, baina aldi berean “lan egiteko gogoak” ematen dizkio “aurrera ateratzeko, ume gehiago taldean mantetzeko, eta ahalegin guztiak egiteko Andra Mari Eusko Dantzari taldeak 65 urte baino askoz gehiago betetzeko”.\nOztopoak oztopo eta eragozpenak eragogozpen, Andra Mari Dantza Taldeak jarrai dadila beste hirurogeita bost urtez, gutxienez “herrigintza”, “bizitasuna”, lagunarte euskalduna”, “tradizioa” eta “langilea” izaten, dantzatzen den herria ez delako inoiz hilko.


La Herrera auzoko eskolak - Wikipedia, entziklopedia askea.\nLa Herrera auzoko eskolak\nTaramona y Diaz de Entresotos familiak La Herrerako eskolak eman zizkion Zallako udalari. Eskolak 1923 ireki ziren Ricardo Bastida arkitektuaren proiektua jarraituz eta Herrerako auzoan kokatuta dago.\n2016tik aurrera, D eredua duen eta Hezkuntza Berriaren inguruan lan egiten duen Landabaso Eskola Librea bertan dago kokatuta\nEskolak neoeuskaldun estilokoak dira eta pentsatu ziren bi eskolak egiteko, neskak eta mutilak bananduz eskola museo baten bidez. Beheko solairua arkuduna eta bi solairu gehiago osatzen dute eraikina.\nAzpimarragarriak dira dituen lehio handiak zeren eta argi eta aire asko ematen dute.\nFatxada nagusiak, eskertzeko, familiako armarri eta Higinio Basterra eskultorearen metalezko plaka ditu.\n↑ «ESCUELAS - sustraiak» sustraiak.zalla.eus Noiz kontsultatua: 2019-09-18.\nMultimedia: La Herrera auzoko eskolak


5 Abisua Seinaleak zure ezkontidea deprimituta dago eta zer egin horri buruz - Ezkontza Aholkularitza\nEzkontza Lizentzia LortzeaLegezko Ezkontza AdostasunaOsasun MentalaEzkontza Legearen Ikuspegi OrokorraIzatezko EzkontzaEtxeko Indarkeriari Eta Gehiegikeriari Aurre Egiteko AholkuakEzkontza ZergakHaurren Zaintza Eta LaguntzaPentsioaDibortzioa Eta Jabetza\nNagusia / Ezkontza Aholkularitza / 5 Abisua Seinaleak zure ezkontidea deprimituta dago eta zer egin horri buruz\nJardueretan interesa galtzea\nNorberaren edo besteen judizioa\nAlkoholaren edo drogen gehiegikeria\nDeskribatu zure esperientzia\nEz hartu beraien sentimenduen erantzukizuna\nJende asko depresioan dagoen eta horregatik sufritzen ari den ezkontidearekin bizi da. Depresioa etsigarria eta zaila izan daiteke ezkontideari zer egin jakitea.\n«Pentsa dezakedan guztia probatu dut. Berdin dio zer animatu edo etxetik ateratzeko egiten dudan, horrek ez du laguntzen eta, batzuetan, eztabaida besterik ez dakar. Gero oso gaizki sentitzen naiz gero, badakit bera ere sufritzen ari dela. Gero, berarekin arrastaka eramaten naute. '\nDepresioa sotila (Distimia izenekoa) edo dramatikoa (Depresio Nagusia izenekoa) izan daiteke. Depresioa gauza asko deskribatzeko erabiltzen den terminoa da, baina, oro har, oso sotiletik hasita, blahen zentzu orokorra bezalakoa, ohetik altxa ezin izateak edo suizidak izateak bezalako sintoma oso muturrekoak aipatzen ditu. ekintzak. Garrantzitsua da abisu seinaleak zein diren jakitea, beraz, neurriak har ditzakezu okerrera egin aurretik. Sintoma hauetakoren bat berez kezkagarria da eta askotan terapia bidez tratatu daiteke. Sintoma horien arrazoi medikoak ere baztertu behar dira lehenik. Era berean, garrantzitsua da kontuan izatea denak desberdinak direla eta inor ez dela sintoma multzo bat besterik. Hori esanda, hona hemen abisu seinale batzuk.\nNire gaixo deprimitua sexuarekiko inolako interesik gabe aurkitu zen, eta oso lotsatuta sentitu zuen ezin zuela 'antzeztu' gehiago. Horrek oso zaila egin zion bere emazteari bere depresioaz, beldurrezko epaiketaz eta emaztearen sentimenduei buruz hitz egitea bere erakargarritasunaz kezkatzen zenetik. Sentitzen zuen lotsak eta kezkak areagotu egin zuten bere depresioa. Interesa galtzea ez da sexura mugatzen, noski. Zaletasunekiko, kirolekiko, sexuarekiko edo lanekiko interesa galtzea zure bikotekidea deprimitu denaren adierazle izan daiteke.\n'Zer esanik ez, pertsonalki hartzen duela dirudi'. Deprimituta dauden pertsonak sentikorrak eta tristeak izan daitezke eta, beraz, inguruan egotea zaila da. Depresioak buru gainean hodei bat izateaz gain, haserretu egin dezake , askotan besteei atxikitzea edo munduaren ikuspegi iluna edo zinikoa izatea. Bazkideek beren maitea deprimituta gaizki sentitzearekin borrokatu dezakete aldi berean, haiekin frustrazioa sentitzen dute depresioak bere harremana hartzen duen bidesaria dela eta. Zure ezkontidearen aurrean haserre sentitzen bazara, kontuan hartu horrelako kopuru bat normala eta saihestezina dela. Zure harremanak iraun dezan, garrantzitsua da sentimendu horiek ahalik eta modu produktiboenean adierazteko moduak aurkitzea, 'Bazkidea bazara deprimituta badago, egin beharko zenituzkeen 4 gauzak' atalean eztabaidatuko dut. (Laister).\nDeprimituta dauden pertsonek maiz lagunekin eta senideekin sozializatzeko interesa galtzen dute, harreman soziala astuna eta zentzugabea dela sentituz. Honek elur bola efektua sor dezake, bakartiagoak eta deprimituagoak bihurtuz. Deprimituta dauden pertsonek beraiek baino 'normal' edo zoriontsuago jokatzeko ahalegin handia egin dezakete. Maiteak edo gertuko lagunekin harreman soziala onuragarria izan daitekeen bitartean depresioa dutenentzat, depresioa duen pertsona bat sozializatzera bultzatzea sozializatzearen mesedetan zenbaitetan atzera egin dezake eta okerrago sentitzen da. Garrantzitsua da depresioko bikotekidearekin harremanetan jartzea lagungarria iruditzen zaizunaren inguruan, eta orduan bakarrik bultzatuko diozu biek onartzen dituzun pausoak emateko.\nBehin gaixo bat jarri nuen laburki: 'Batzuetan sentitzen dut mundu guztia gorrotatzen dudala, baina nire burua gorroto dut gehien'.\nDepresioa norberaren haserrea norberaren aurka jartzearen ondorioa izan ohi denez, depresioaren seinale garrantzitsua da zure bikotearekin akatsak direla eta gogorra denean, maiz gauza negatiboak esaten ditu bere buruari buruz, edo konturatzeko zailtasunak ditu eta benetan Zein diren alderdi positiboak 'sentitzea' . Zure bikotekide deprimitua beraien buruarekin oso iritzi ona izan daiteke. Ingurukoak maiz tratatzen ditugunez guk geuk jokatzen dugun moduan, haiek ere hurbilen dituztenen epaiketa bihur daitezke, baita zu ere. Irrealki altuak diren estandarrak mantendu ditzakete edo oso gaitzetsiak izan. Berriro ere, atzera kritikatu beharrean, trikimailu erabilgarriena jatorra izaten saiatzea da, adibidez, dena zurrupatzen duela sentitzeak zein mingarria izan behar duen esanez.\n«Ondo pasatzen ari naiz! Lasai! ” mina arintzeko substantziak erabiltzen ari den norbaiten estribiloa izan daiteke. Lur jota dagoen jendeak zenbaitetan substantziak erabiltzen ditu bere min emozionala 'tratatzen' edo 'automedikatzen' saiatzeko. Alkohola edo drogak abusatzeak arazo emozionalagoak baino ez ditu sortzen noski, eta sentimenduei aurre egiten ikasteko prozesua atzeratzen du barne baliabideak erabiliz. Baliteke zure ezkontideak psikoterapiaz gain substantzien gehiegikeriaren tratamendua behar izatea arazo honi aurre egiteko.\nDepresioaren abisu seinaleak identifikatu dituzunean, zer egin zure ezkontideak depresioa jasaten badu? Depresioari aurre egitea oso lan zaila izan daiteke, batez ere depresioak arazoa onartzeko erresistentea bada.\nErrukitsu hitz egin bikotearekin zure kezkaz. Hitz egiteko irekita egon daitezke edo ez, baina errukizko interesa beharrezko osagaia da edozein ikuspegi eraginkorretan. Hitz egiteko gogorik ez badute, agian atzera egin beharko duzu. Zure kezka kritika gisa bizi badute, saiatu lasaitzen beraien interesik onena soilik duzula buruan eta ez duzula nahi beraien sufrimenduan bakarrik sentitzea.\nGarrantzitsua da zure bikoteak zure inguruan entzutea zer den depresioan daudenean inguruan egotea. Batez ere tratamendua ukatzen edo ukatzen ari badira, garrantzitsua izan daiteke haiek depresioak emozionalki nola eragiten dizun ulertzea, arazoaren larritasuna ikusi ahal izateko. Helburua ez da errudun sentiaraztea edo errua botatzea, baizik eta depresioaren inguruko errealitateak ezagutzen laguntzea. Ezkontideek askotan ezkutatzen dute zer sentitzen duten bikotekideengandik min egiteko beldurrez, izan ere, esperientzia ezkutuan mantentzeak mina luza dezake. Garrantzitsua da, halaber, zure bikoteak zure sentimenduen ardura hartuko ez izatea. Zure errealitatea partekatzen ari zara, hark kontuan har dezan.\nDenok gara gure ekintzen erantzule, baita sentitzen dugun moduaz ere. Noski, ezkontideari min egiteko zerbait egin baduzu, horren erantzukizuna hartu behar duzu, baina bikotekideak oso gutxitan izaten dira bikotearen depresioaren erantzule. Bazkide askok depresioa sendatzeko edo konpontzen laguntzeko ahalmena izango balute bezala sentitzen dute, estres handia sortuz. Egia esan, depresioa nahaste larri eta konplikatua da, ia beti profesional baten laguntza eskatzen duena. Bikotekideak bere bikotearen sentimenduen erantzukizuna hartzea ez da eraginkorra soilik, kaltegarria izan ohi da , harremanean gehiegizko estresa sortzea , eta sendatze prozesua luzatzea. Muga osasuntsuak izatea ez da beharrezkoa harreman ona izateko, baita oso garrantzitsua da zure burutasuna mantentzea bikotekideari lagungarria izaten saiatzean.\nBezero batek bere senarra honela deskribatu nion: 'Denbora guztian mops egiten du! Zoratu egiten nau '. Sakonago sakondu genuenean, aurkitu genuen hura zoratzen ari zena gauza bera konpondu ez zuelako bere buruarekin haserre sentitzen zela. Horrek askotan depresio bikotea karga sentitzea eragiten du, depresioa larriagotuz. Zure bikotea lur jota egon arren ondo sentitzea ondo dago.\nDepresiorako eraginkorrak diren terapia asko daude. Ikuspegira bideratutako ikuspegi modernoa nahiago dut, arazoaren sustraira iristen dela eta emaitza iraunkorrak eta bestelako onurak sortzen dituela uste baitut, sintomak aldi baterako estali beharrean, konponketa azkarreko terapia batzuek egiten duten moduan. Terapeuta on baten bila dabilen edonoren eskura jartzen naiz, prozesua oso zaila izan baitaiteke. Botikek edo terapia alternatiboek ere itxaropentsua erakutsi dute terapiari erantzuten ez dioten depresioak tratatzeko orduan.


Justizia.net-ek %29 bisitari gehiago izan ditu 2014an - Justizia Administrazioa Euskadin\nJustizia.net-ek %29 bisitari gehiago izan ditu 2014an\n2015(e)ko urtarrilaren 30a\nAzken hiru urteetan da Justizianet-era Smartphone edo tabletetatik sartu den erabiltzaile kopurua bost aldiz handitu da\nwww.justizia.net Justizia eta Herri Administrazio Sailaren web atariak 488.966 bisitari izan ditu 2014. urtean, 2013. urtean baino %29 gehiago (orduan 378.199 bisitari izan zituen), eta 2012an izandakoen ia bikoitza (268.525).\nBisitari milioi erdi hori 674.539 aldiz sartu da atarian, 2013an baino %23 gehiago. Gainera, 2.289.049 ikustaldi egon dira, aurreko urtean baino %6,78 gehiago.\nAzken hiru urteetan Justizianet-era Smartphone edo tablet bidez sartu den erabiltzaile kopurua bost aldiz handitu da. 2012an 40.237 ziren eta egun 194.348 dira.\nJustizia.net-era eskuko gailuetatik eta mahaiko ordenagailuetatik sartutakoen datuak\nJustizia.net-en sartu eta bertako zerbitzu eta izapideak erabiltzen dituzten gehienak Espainiako hainbat lekutatik sartzen dira. Erabiltzaile gehienak EAEko hiru hiriburuetan daude. Zehazki, 2014an Bilbotik 89.278 sesio egon dira; Donostiatik 42.750 eta Vitoria-Gasteizetik 36.973. Madril, Bartzelona, Valentzia, Iruñea eta Zaragozako erabiltzaileak ere badaude.\nMugak gaindituz, asko dira mundu osotik justizia.net-eko edukiak kontsultatzen dituzten erabiltzaileak. 2014. urtean bisita guztien %86 Espainiatik egin da, eta gainontzekoak inguruko herrialdeetatik, besteak beste, Frantzia, Alemania, Erresuma Batua, Italia edo Latinoamerikatik. Urruneko herrialdeetako erabiltzaileak ere egon dira, hala nola Israel, Vietnam, Tailandia, Qatar, Senegal, Angola, Kosovo, Yemen, Tanzania eta Mongoliakoak.\nZerbitzuen eta izapideen atala da justizia.net-en gehien ikusitako atala. Atal horretatik online eska daitezke jaiotza, ezkontza eta heriotza ziurtagiriak; erreklamazioak eta Justizia Administrazioari iradokizunak egiteko aukera dago; salaketa bat pausuz pausu nola jartzen den ikus daiteke, edo ezkontzeko zein nazionalitatea eskatzeko behar den dokumentazioaren berri jaso daiteke. Enkante publiko batean parte hartzeko baldintzak eta Doako Laguntza Juridikoa eskuratzeko baldintzei buruzko informazioa ere, atal honetan eskuratu daiteke.\n2014. urtean justizia.net bidez 72.584 ziurtagiri eskatu dira online (2013an baino 7.448 gehiago). Zerbitzu hau erabat doan da eta munduko edozein lekutatik eska daiteke. Erabiltzaile gehien dituen zerbitzuen artean dago eta 2001ean, ataria abian jarri zenetik, 522.803 eskaera izapidetu dira online.\nJustizia.net-era iritsitako galdera kopuruak %24 egin du gora. 2014. urtean 3.108 mezu jaso dira; 2013an, berriz, 2.500 jaso ziren.\nWebmasterraren postontzian jasotako mezuen laurdena Erregistro Zibil eta Bake Epaitegietan egiten diren izapideekin erlazionatuta dago, hala nola, jaiotza-inskripzioekin, ezkontzekin, izen eta abizen aldaketekin eta batez ere ziurtagiriak online eskatzearekin. Ohiko galderak hurrengoak dira: ziurtagiriak jasotzeko epea, ziurtagiriak atzerrira bidaltzeko aukera eta eskaerak izapidetuta dauden ala ez.


Gure ahotsa: EUSKARAREN EGUNA\nAbenduaren 3an euskararen eguna ospatu zen . Euskara bultzatzeko mahai jolasetan jolastu genuen, eta 6.-ren mailakoei kartetan jolastea tokatu zitzaion "erratza" jokura. Ordu erdi bat egon ginen jolasten klasean, launaka eta bostnaka.\nBukatu genuenean klaseko irabazlea jakin genuen: Iker izan zen, 20 punturekin irabazi zuen. Jakin eta gero patiora joan ginen; euria egiten zuenez aterpean egon ginen. Selek eskerrak eman zizkigun guztioi. Ondoren sariak eman zituen mailaz maila. Diplomak eman zizkien maila bakoitzari, A eta B koei.\n6.B mailan Sandrak irabazi zuen. Sariak eta gero merendatxo bat eman zuten guztiontzat, ogia eta txokolatea. Gero batzuk dantzatzen ari ziren, besteok jolasten... Klasera joan ginenean diploma ikusi genuen eta denon hartean sinatu genuen eta Rafak arbelean itsatsi zuen.\nIRUNE ETA JON.M\nordua 11:06 Argitaratua Ikasleak


Julio Martí, Bartzelonako Itsas Ospitaleko Kardiologia Zerbitzuko espezialista | Consumer\nJulio Martí, Bartzelonako Itsas Ospitaleko Kardiologia Zerbitzuko espezialista\nBularreko haurren bat-bateko heriotzen% 20 arritmiekin lot daitezke.\nElektrokardiogramak -bihotzaren jarduera elektrikoa grafiko batean erregistratzen duen proba- bihotz-anomalia batzuk detektatzeko aukera ematen du, kanalopatiak deiturikoak, bihotz-erritmoa aldatu eta bat-bateko heriotza eragin dezaketenak. Horietako bat da erregistro horretan agertzen diren segmentuetako baten luzapena: Q uhinaren eta T uhinaren arteko tartea, QT luzearen gaixotasuna deritzona. Bartzelonako Hospital del Mar-en egindako azterlan batek ikusi du, lehenbizikoz, gaixotasun horrek 11 etnia baino gehiago dituela bularreko haurretan, eta ikusi du, bitxia bada ere, indopakistandarrak eta magrebtarrak Espainiako haurtxoek baino QT luzeagoak dituztela, azaldu du Julio Martik, ospitale horretako Kardiologia Zerbitzukoak.\nJaioberriaren elektrokardiograma proba ez-kaltegarria, ekonomikoa eta ez-inbaditzailea da, eta hil horretan aplikatzen da ondoen. Erabilgarria izan liteke asaldura elektrokardiografikoak detektatzeko, bereziki etnia kaltetuenetan edo familian kanalopatiak edo bat-bateko heriotza izan dituzten pertsonetan, betiere genetikoki egiaztatuta. Hala ere, abantaila horiek gorabehera, oraindik ezin da ondorioztatu, Julio Martiren iritziz, elektrokardiograma modu unibertsalean aplikatu behar denik, neonatoetako patologia detektatzeko eta, hartara, bularreko haurren edo helduen bat-bateko heriotzari aurrea hartzeko.\nKardiologoak arrazoi bat baino gehiago ematen ditu prebentziozko proba hori baztertzeko. Lehenbizikoa da neonatoetako kanalopatien prebalentzia txikia dela. Hain zuzen ere, Itsas Ospitaleko Kardiologia eta Pediatria zerbitzuen azterketak ikusi duenez, QT luzeko gaixotasuna bakarrik detektatu da. Bigarrena da, nahiz eta aldaketa horiek hauteman, ez liratekeela tratatu behar, eta gehienak ez liratekeela arritmiak sortzeko bezain larriak izango.\nBeraz, oso garestia litzateke elektrokardiogramak egitea, neonato guztiei errutinaz aplikatuko balitzaie; izan ere, bihotz-anomaliak oso gutxitan detektatuko lirateke. Eta hirugarren arrazoia asistentziazkoa da: neonatoetako elektrokardiograma ez dela egiten erraza, eta QT ikusteko anplifikatu behar dela. Horrek esan nahi du kardiologo espezialista asko trebatu beharko liratekeela. Argudio horien guztien ondorioz, gaur egun, eztabaida bizian dago elektrokardiogramaren aplikazio unibertsala jaioberriei.\nbat-bateko elektrokardiograma lactantes-eu largo-eu muerte-eu


Sagar dantzak itxaron egin beharko du - Antzuola - Goiena.eus\nSagar dantzak itxaron egin beharko du\nMaider Arregi 2020-06-26 08:00\nInoizko Kalebarrengo jairik ezberdinenak antolatzea zen asmoa. Izan ere, iturriak 125 urte betetzen ditu, eta aitzakia hori hartuta jai berrituak egitea zen auzoko jai batzordeko kideen helburua. Hala ere, ekintzaren bat edo beste egingo dira gaurtik domekara bitartean.\nZurrategiko iturriak 125 urte betetzen dituela-eta inoizko jairik itzelenak antolatzeko asmoa zuten Kalebarrenen. Aurten, ordea, COVID-19ak dena irauli du, eta egoerak baimentzen di-tuen ekintzak egingo dituzte soilik. Hala, jaiak iragartzeko ez da haurren danbor hotsik entzungo; ezta ere Ondarreko gaitariena eta erromeriarena. Askok, gainera, faltan sumatuko dute herritarren artean sekulako arrakasta duen eta gertu-gertutik dantzatzen den sagar dantza.\nNormaltasun berriak ezarri-tako arauak errespetatu beharko dituzte antzuolarrek Kalebarrenen gaurtik domekara bitartean. "Ez dira ohiko jaiak izango, baina iturriak 125 urte bete dituela aitzakia hartuta ekintzaren bat edo beste antolatu dugu. Antzuolarrei zentzuz jokatzeko eskatu gura diegu, eta, legeak dioen bezala, ekintza guztietan maskara erabiltzea gomendatzen dugu", adierazi dute Kalebarrengo jai batzordeko kideek.Aurten, aldiz, ez dute etxez etxe dirua batzeko gutunik bi-dali. "Iazko diru-poltsari esker antolatu ditugu aurtengo ekintzak", argitu dute. Osasun babes neurri gisa in-guruko herrietatik etorri ohi diren autobusak bertan behera uzteko erabakia ere hartu dute, modu horretan jende pilaketa saihestuz.\nDenen gusturako ekintzak\nGaurtik domekara bitartean izango da Zurrategin ekintzaren bat edo beste, jaiak direla gogorarazteko. Gaur, 22:30ean, Udaz-ken taldeak emanaldia egingo du. "Terrazetan ez dagoen jendearentzat aulkiak jarriko ditu-gu, distantziak mantenduz". Bihar, 12:30etik 13:30era, haur, gazte zein helduek etxean aurrez eginiko marrazkiak batuko dituzte; ondoren, murala osatuko dute Zurrategiko arkupeko hor-man. "Asmoa da jasotako lan guztiekin marrazki kolektiboa egitea". 20:00etan, Kittu txaranga taldearen musika izango da nagusi. "Arren eskatzen dugu zentzuz jokatzeko eta musikarien atzetik ez ibiltzeko", ohartarazi dute antolatzaileek.Domekan, berriz, arratsaldeko bostetan, ipuin kontalaria izango da, Zurrategi plazan. Babes neurri gisa, eremua zehaztuko dute, eta bertan egongo dira jarraibideak eta arauak azaltzen jai batzordeko kideak.\nElkartasun festarik ere ez\nAnelkarren ezinbesteko hitzordua, berriz, aurten ez da egingo. "Egoerak ez du horrelako jaia antolatzeko biderik ematen"


Badator denboraldi berria!!! – Euskal Heriko XISTERA Kluben Kluba\nHemen da Xisteraren denboraldi berria. Ekainaren 15ean Gasteizen abiatuko da, eta abenduaren 20an amaituko da. Emakumezkoen Zirkuitua, mutilen hiru maila, eta lehen aldiz kadeteak. Hau eta gehiago izango da Xisteraren 2019ko Zirkuituan.\nMutilen zirkuiturako izen ematea zabalik dago jada eta epea ekainaren 13arte egongo da zabalik. Hautatutako, pilotariren batek epearen barruan izenik emango ez balu, ez du parte hartzerik izango.\nMutilen zirkuituan izena eman\nDurangoko Euskal Jaien Torneoa amaierara iristen ari da\n"Xistera laguna" familia haztea nahi dugu